10.10.2015 u 18:00\nŠabac – Dva šabačka medija, RTV Šabac i nedeljnik „Glas Podrinja” dobili su nove vlasnike posle drugog prodajnog kruga. Za najskuplju lokalnu televiziju Aleksandar Živanović iz Šapca dao je 446.001,82 evra, koliko je u drugom krugu bila početna cena. On se pojavio i kao potencijalni kupac lokalnog nedeljnika „Glas Podrinja” u prvom prodajnom krugu, ali je zbog nepotpune dokumentacije njegova ponuda...\n25.09.2015 u 15:05\n20.09.2015 u 22:00\nOd pečenja do pene na šabačkom vašaru\nŠabac – Ko nije bio u Šapcu, na vašaru koji se duže od sto godina održava uvek na istom mestu, na livadi zvanoj Mihajlovac, i u isto vreme, 21. septembra, na Malu Gospojinu, propustio je jedinstven doživljaj. Vašar ne može da upropasti ni kiša koja nekad ume da pada kao iz kabla ni vrućina koja baš tih dana ume da bude kao da je leto. Umeju neki s visine da pričaju da se ni za živu glavu ne bi...\n09.06.2015 u 22:00\nNaprednjaci ubedljivo pobedili u Majuru\nŠabac – Poslanik SNS-a dr Boban Birmančević pozvao je juče šabačkog gradonačelnika Nebojšu Zelenovića da podnese neopozivu ostavku posle izbornog debakla stranke Dušana Petrovića ZZS u Majuru. Na izbore, održane u nedelju, za Savet mesne zajednice u najvećoj prigradskoj mesnoj zajednici, koji se tumače kao svojevrstan test pred lokalne izbore, izašlo je 2.470 birača, a prošlo je svih 15...\nDržava nije platila troškove odbrane od poplava\nŠabac – Iako je od majskih poplava prošlo skoro godinu dana, one su juče izbile u prvi plan sednice lokalne skupštine, na kojoj je kao dopuna dnevnog reda uvršćena i odluka o naknadi troškova angažovanja ljudi i sredstava u odbrani. Ukupna dugovanja šabačkim firmama koje su sa svojim mašinama i ljudima bile angažovane u odbrani grada iznosi 65 miliona dinara. One do danas nisu obeštećene,...\n27.02.2015 u 08:15\nOptužen pacijent, lekari nevini\nŠabac – Više tužilaštvo u Šapcu predalo je optužnicu Višem sudu u ovom gradu protiv Jovana Đurića za krivično delo ubistva. Kako se navodi u aktu zamenika tužioca Slobodanke Milutinović, optuženi Đurić, pacijent na Odeljenju psihijatrije Opšte bolnice u Šapcu, u uračunljivom stanju lišio je života Milutina Lukića, takođe pacijenta ove bolnice. Ubistvo se dogodilo 13. avgusta prošle godine...


Kylie Jenner je jedna od najuspešnijih pripadnika generacije Z i najmlađa milijarderka, koja nije nasledila svoj novac. Kako je ona najmlađa članica porodice, koja predstavlja vodeće poznavaoce digitalnog marketinga, ne iznenađuje njena odluka da svoje fanove pusti u jedan mali deo svog života i sa njima podeli njene najlepše, ali i najteže trenutke putem video klipova.\nKako je Kylie osnivač Kylie Cosmetics kompanije, koja se bavi proizvodnjom make up kolekcije i kako ona sama kaže, obožava make up, nije neobično što je u kratkom video klipu sa svojim fanovima podelila kako izgleda njena dnevna make up rutina.\nNa svom YouTube kanalu nedavno je podelila video pod nazivom My Everyday Make up look, u kome je pokazala korake svoje make up rutine, tokom onih dana kada se šminka sama. U klipu je priznala i da je nekada na šminkanje trošila i više od pola sata, ali da od kada je postala majka češće bira jednostavniji make up look koji zahteva svega 10-ak minuta vremena.\nIako je reč o 10-o minutnom postupku šminkanja, Kylie ipak koristi desetinu različitih make up proizvoda i slojevito nadograđuje svoj look-pa je reč o make up look-u, koji po našem mišljenju i nije tako jednostavno izvesti, već su za njega neophodni sati vežbe i strpljenje.


Dve komisije će utvrditi uzrok nesreće - 14.03.2015, Sputnik Srbija\nDve komisije će utvrditi uzrok nesreće\n"Odgovornost osećam i ja i svi moji saradnici”, rekao je načelnik Generalštaba VS general Ljubiša Diković. 14.03.2015, Sputnik Srbija\n14:36 14.03.2015 (Osveženo: 02:49 26.08.2021)\n© Youtube/RTS emisija DozvoliteLjubiša Diković\n© Youtube/RTS emisija Dozvolite\n"Odgovornost osećam i ja i svi moji saradnici”, rekao je načelnik Generalštaba VS general Ljubiša Diković.\n"Ne delimo odgovornost, svako je odgovoran za svoj deo, a koliko ko utvrdiće nadležni organi", rekao je načelnik Generalštaba na konferenciji za novinare.\n"Ne može čovek biti neodgovoran za rad organizacije ako je na njenom čelu i svakog pojedinca koji je čini. Osećam svoju odgovornost, ona će biti raspravljena, da li je ima ili je nema", istakao je Diković.\nSutra dan žalosti u Srbiji\n14 Mart 2015, 15:30\nHelikopter koji se srušio bio je jedna od najispravnijih letelica u ratnom vazduhoplovstvu Srbije, posada najbolje što je jedinica Vojske Srbije mogla da ponudi, a najoptimalniji uslovi za sletanje bili su na aerodromu Nikola Tesla u Beogradu, saopšteno je na konferenciji za novinare u Domu Vojske Srbije.\nFormirane su dve komisije za utvrđivanje uzroka nesreće koje imaju zadatak da utvrde zašto je do nesreće došlo, ko je eventualno odgovoran, kao i uzroke teničke prirode. Rok za završetak njihovog rada je 30. mart.\nGeneral Diković je ocenio da je nesreća, u kojoj je stradalo sedam osoba, velika tragedija za porodice stradalih i vojsku Srbije.\n"Do sada su iz požara, snežnih mećava i poplava ovi heroji spasili hiljade života, ali život jedne bebe nisu uspeli da spasu", rekao je general.\nNikolić: Srbija potresena tragedijom\n14 Mart 2015, 15:01\nKomandant 204. vazduhoplovne brigade, brigadni general Predrag Bandić rekao je da meteorološka situacija nije bila nepovoljna, već složena, toliko da se u njoj mogu snaći piloti sa takvom opremom i nivoom osposobljenosti.\n"Da je situacija bila nepovoljna, ne bismo se uputili u ovakav zadatak", rekao je Bandić.\nOvo najteža nesreća u Srbiji sa tako tragičnim ishodom u Srbiji od 1996. godine.


Šmit se sastao sa Komšićem i Džaferovićem: Računa na tesnu saradnju sa EU i SAD - 03.08.2021, Sputnik Srbija\nŠmit se sastao sa Komšićem i Džaferovićem: Računa na tesnu saradnju sa EU i SAD\nNelegitimno izabrani visoki predstavnik u BiH Kristijan Šmit sastao se danas u Sarajevu sa predsedavajućim Predsedništva BiH Željkom Komšićem i bošnjačkim članom... 03.08.2021, Sputnik Srbija\nSrpski član Predsedništva Milorad Dodik nije, kako je i ranije najavio, prisustvovao sastanku, uz obrazloženje da Republika Srpska ne prihvata Šmita za visokog predstavnika jer nije izabran u skladu sa Aneksom 10 Dejtonskog mirovnog sporazuma, niti je njegovo imenovanje odobrio ili ratifikovao Savet bezbednosti UN.Šmit je izrazio žaljenje što danas nisu bila prisutna sva tri člana Predsjedništva, ali je dodao da će nastaviti da radi sa svima i da je uveren da će doći do konstruktivnog dijaloga.Iako smatra da političari u BiH ne smeju čekati pomoć izvana, Šmit je rekao da će se on ipak založiti za BiH i pomoći joj u njenom napretku, a računa na tesnu saradnju sa EU, posebno sa SAD.Džaferović je rekao da BiH mora da nastavi sa svojim reformskim putem, da institucije BiH "moraju biti funkcionalne i da niko nema pravo da ih opstruiše", a od Šmita očekuje da u potpunosti ispuni svoju obavezu koju ima prema Aneksu 10 Dejtonskog sporazuma, prenosi RTRS.\npolitika, kristijan šmit, bosna i hercegovina (bih), region\n14:06 03.08.2021 (Osveženo: 04:07 26.08.2021)\nNelegitimno izabrani visoki predstavnik u BiH Kristijan Šmit sastao se danas u Sarajevu sa predsedavajućim Predsedništva BiH Željkom Komšićem i bošnjačkim članom Šefikom Džaferovićem nakon kog je poručio da će iskoristiti svu snagu da ovu zemlju povuče ka EU, a pre toga da stvori dijalog i normalno okruženje unutar BiH.\nSrpski član Predsedništva Milorad Dodik nije, kako je i ranije najavio, prisustvovao sastanku, uz obrazloženje da Republika Srpska ne prihvata Šmita za visokog predstavnika jer nije izabran u skladu sa Aneksom 10 Dejtonskog mirovnog sporazuma, niti je njegovo imenovanje odobrio ili ratifikovao Savet bezbednosti UN.\nŠmit je izrazio žaljenje što danas nisu bila prisutna sva tri člana Predsjedništva, ali je dodao da će nastaviti da radi sa svima i da je uveren da će doći do konstruktivnog dijaloga.\nIako smatra da političari u BiH ne smeju čekati pomoć izvana, Šmit je rekao da će se on ipak založiti za BiH i pomoći joj u njenom napretku, a računa na tesnu saradnju sa EU, posebno sa SAD.\nDžaferović je rekao da BiH mora da nastavi sa svojim reformskim putem, da institucije BiH "moraju biti funkcionalne i da niko nema pravo da ih opstruiše", a od Šmita očekuje da u potpunosti ispuni svoju obavezu koju ima prema Aneksu 10 Dejtonskog sporazuma, prenosi RTRS.


U toku je rad na izmenama Pravilnika o kriterijumima i standardima za finansiranje ustanove koja obavlja delatnost osnovnog obrazovanja i vaspitanja ("Sl. glasnik RS", br. 75/2015) i Pravilnika o kriterijumima i standardima za finansiranje ustanove koja obavlja delatnost srednjeg obrazovanja i vaspitanja ("Sl. glasnik RS", br. 72/2015).\nMinistartsvo prosvete, nauke i tehnološkog razvoja formiralo je Radnu grupu koja će se baviti izmenama ovih pravilnika, a u čijem sastavu su predstavnici reprezentativnih prosvetnih sindikata i predstavnici Ministarstva.\nPrvi radni sastanak održan je krajem prošle nedelje i na njemu su članovi Radne grupe razmotrili brojne primedbe i predloge pristigle iz škola. Nažalost, konstatovano je da je na najveći broj njih nemoguće odgovoriti, jer ograničenja postavljaju sadašnji pravilnici. Dakle, njihova primena bi bila moguća samo kao bi se doneli potpuno novi pravilnici.\nRadna grupa se usaglasila i oko toga da loše formulacije u Pravilniku ostavljaju mogućnost pojedinim direktorima da umanje platu zaposlenima koji rade u završnim razredima, a zbog, kako je rečeno, neispunjavanja godišnje norme. Konstatatovano je da je ovaj deo Pravilnika neophodno doraditi kako bi se ubuduće izbeglo sadašnje neodrživo stanje, kaže se sopštenju iz Nezavisnog sindkata prosvetnih radnika Vojovdine.\nNa ovom sastanku Radna grupa je prihvatila više zahteva škola koje imaju sopstvene prihode i usaglasila se da i ona uputi zahtev nadležnim organima da se ustanove obrazovanja izuzmu iz zakonskih ograničenja koja od 1. januara 2016. školama predviđaju ukidanje sopstvenih prihoda.\nRadna grupa će takođe predložiti ministru prosvete da se u izmenjenim pravilnicima ostavi mogućnost da škole na osnovu pojedinačnih zahteva mogu da dobiju odobrenje za otvaranje novog radnog mesta koje je uslovljeno specifičnostima te škole.\nKonstatovano je i da je Pravilnik u delu koji definiše broj učenika po grupama, pravljen po meri velikih obrazovnih centara, pri čemu je zapostavio interes i ugrozio budućnost malih škola.\nČlanovi Radne grupe raspravljali su i o činjenici da trenutno aktuelni Pravilnik za osnovne škole "ne prepoznaje" područne škole, već isturena odeljenja tretira kao da su u dvorištu škole, iako se radi o školama u drugim selima ili naseljenim mestima, često udaljenim i više od 10 kilometara.\nRazmatran je i dopis pristigao iz Zajednice poljoprivrednih škola, na osnovu kojeg je konstatovano da su neka radna mesta neophodna za funkcionisanje ovih škola neopravdano izostala.\nIzvor: Vebsajt Dnevnik, 25.09.2015.


Dnevni bilten 03.05.2017.\nDAČIĆ: KAPITALNA VREDNOST SRBIJE U OVOM TRENUTKU STABILNOST\nMALTA, 28. april 2017. (Beta) - Ministar spoljnih poslova Srbije Ivica Dačić izjavio je danas na Malti da je kapitalna vrednost koju Srbija ima u ovom trenutku - politička stabilnost. Dačić je danas učestvovao na Neformalnom sastanku ministara spoljnih poslova EU i država kandidata za članstvo koji je održan na Malti, a sastanku su predsedavali visoka predstavnica EU za spoljnu politiku i bezbednost Federika Mogerini i malteški ministar spoljnih poslova Džordz Vela. "U tom smislu, istakao sam da je pobeda premijera (Aleksandra) Vučića na predsedničkim izborima doprinos toj političkoj stabilnosti i da će nova vlada nastaviti da bude posvećena članstvu u EU i izgradnji mira, bezbednosti i stabilnosti u regionu", kazao je Dačić, a saopštilo Ministarstvo spoljnih poslova. Dačić je reka da dešavanja u Makedoniji ne mogu da se posmatraju kao izolovan slučaj, da predstavljaju i posledicu raznih izjava kojima se podstiču neki projekti koji mogu da izazovu nestabilnost, kao i da je Srbija izložena takvim potezima. "U pitanju su najave koje kontinuirano dolaze iz Tirane, Prištine, Bujanovca, a prenose se i na druge zemlje kao što je Makedonije, to su ideje o stvaranju Velike Albanije i ujedinjenju svih Albanaca. Ovde sam upitao kako bi se reagovalo da mi pomenemo ideju o ujedinjenje svih Srba u jednu državu i da li bi se o istoj ćutalo", naveo je on. Dačić je na sastanku istakao da je Srbija izložena pretnjama i u samoj Srbiji, a to su izjave da Vučić nije predsednik Albancima na jugu Srbije nego da je to premijer Albanije Edi Rama. On je naveo da su to provokacije na koje Srbija ne reaguje. "Suzdržani smo jer želimo da budemo proizvođač mira i stabilnosti u regionu", kazao je Dačić. Dačić je francuskom ministru spoljnih poslova preneo da je Srbija veoma teško primila odluku francuskog suda da nekadašnji lider OVK Ramuš Haradinaj ne bude izručen Srbiji i da je time "Francuska izrazila nepoštovanje prema srpskim žrtvama, koje imaju pravo na pravdu kao druge žrtve". "Ponovio sam da će sve ovo ostaviti trag na naše bilateralne odnose. Sve ovo što sam rekao, govorim zbog toga što želimo da sačuvamo mir i stabilnost. Smatramo da je ideja EU veoma važna za smrivanje tenzija u regionu, da se tako pokazuje da svi imao zajednički cilj kome će Srbija biti posvećena i da će premijer, budući predsednik i nova vlada raditi posvećeno ka ostvarenju tog cilja", rekao je posle sastanka u Valeti Ivica Dačić.\nVUČIĆ UPUTIO POZIV ERDOGANU DA POSETI SRBIJU\nBEOGRAD, 28. april 2017. (Beta) - Predsednik Vlade Srbije Aleksandar Vučić uputio je danas poziv predsedniku Turske Redzepu Tajipu Erdoganu da poseti Srbiju i izrazio želju da odnosi Srbije i Turske budu u usponu, saopštila je Vlada.Vučić je poziv Erdoganu uputio "u prijateljskim razgovorima" na sastanku sa ambasadorom Turske u Beogradu Tanžuom Bilgičem, navodi se u saopštejnju Kancelarije za saradnju s medijima. Vučić je preneo duboku zahvalnost turskim kompanijama koje ulažu u Srbiji, a posebno na pomoći koju su pružile u teškim trenucima. Na sastanku se govorilo o aktivnostima Turske agencije za saradnju i koordinaciju (TIKA), a Vučić je naglasio da kao premijer daje punu podršku različitim projektima ove agencije, kao što su renoviranje zgrade Višeg suda u Novom Pazaru i rekonstrukcija beogradskog porodilišta u Zvečanskoj ulici. "Želimo da privučemo još veći broj turskih investitora i organizujemo sastanke sa poslovnim ljudima iz Turske, u cilju izgradnje poverenja onih koji već posluju u našoj zemlji, kao i povećanja obima privredne saradnje", rekao je Vučić. Ambasador Bilgič naglasio je da su neophodni dobri odnosi Turske sa Srbijom, kao ključnom zemljom za mir i stabilnost na Balkanu. On je najavio dolazak novih preduzetnika iz njegove zemlje, koji su spremni da svoje poslovanje prošire u nekim od gradova Srbije. "I turski predsednik i srpski premijer su snažni lideri koji donose snažne odluke", ocenio je Bilgič.\nBEOGRAD, 1. maj 2017. (Beta) - Premijer Srbije Aleksandar Vučić izjavio je danas da Srbija nije prekinula diplomatske odnose sa Francuskom posle odluke francuskog Apelacionog suda da odbije zahtev za izručenje bivšeg vođe OVK Ramuša Haradinja, ali da neće dozvoliti da neko gazi Srbiju. "Ne prekidamo diplomatske odnose, samo kažem ne morate baš da idete na službeni put 90 dana u Francusku", rekao je Vučić novinarima posle obilaska Rudarskog basena Kolubara, Polje D u Medoševcu. Vučić je kazao da je njegova molba zvaničnicima i službenicima u ministarstvima Srbije bila da naredna tri meseca ne putuju u Francusku. Istakao je da je jedina odluka Vlade Srbije bila protestna nota Francuskoj, ali da to nije "ništa strašno", jer, kako kaže, Srbija i Hrvatska su prošle godine razmenile dvadesetak nota. "Kako ste imali poštovanje prema srpskom pravosuđu kada je trebalo da se progone krivci za vašeg državljana (Brisa Tatona), a kako danas nemate poverenje u srpsko pravosuđe kada je trebalo da se sudi Ramušu Haradinaju", upitao je Vučić. Večernje novosti su u izdanju od subote, 29. aprila, prenele da je Vlada Srbije naložila svim državnim zvaničnicima i službenicima u ministarstvima, kao i direktorima javnih preduzeća da otkažu planirana službena putovanja u Francusku i da u naredna tri meseca ne dogovaraju nikakve posete i aktivnosti toj zemlji. Kako su preneli, ta odluka je jedan u nizu odgovora na odluku Apelacionog suda u Kolmaru da odbije zahtev Srbije za ekstradiciju bivšeg vođe OVK Ramuša Haradinaja, koji se sumnjiči za ratne zločine na Kosovu 1998. i 1999. godine.\nDjORDjEVIĆ: BEZBEDNOSNA SITUACIJA NA GRANICI S MAKEDONIJOM STABILNA\nBEOGRAD, 1. maj 2017. (Beta) - Ministar odbrane Srbije Zoran Djorđević ocenio je danas, prilikom obilaska Zajedničkih snaga vojske i policije na granici s Makedonijom, da je bezbednosna situacija stabilna i da nema nikakvih indicija da će biti ugroženi bezbednost i imovina građana. "Bezbednosna situacija je stabilna i trenutno nemamo nikakvih indicija da postoji ugrožavanje bezbednosti i imovine naših građana, što ne znači da vojska, policija i ostale bezbednosne službe ne prate situaciju. Neprekidno pratimo situaciju i u skladu s tim, prilagođavamo angažovanje naših snaga", ocenio je Djorđević nakon posete. Kako se navodi u saopštenju Ministarstva odbrane, Djorđević je danas obišao te snage na granici s Makedonijom u pratnji zamenika komandanta Združene operativne komande Generalštaba, general-majora Slavoljuba Janićijevića. Tokom obilaska objekta "Cakanovac", komandant Zajedničkih snaga vojske i policije, brigadni general Dejan Janković, informisao je ministra odbrane da je stanje u svim sektorima u zoni odgovornosti tih snaga redovno i da se uspešno izvršavaju svi zadaci. Prema njegovim rečima, od početka angažovanja, Zajedničke snage uspešno su sprečile više od 21.000 migranata da ilegalno pređu državnu granicu a uhapšeno je i 140 krijumčara. Nakon obilaska položaja, Djorđević je istakao da se Zajedničke snage vojske i policije svakodnevno, pa i tokom prvomajskih praznika, obavljaju svoje dužnosti obezbeđivanja granice i sprečavanja ilegalnih prelazaka, krijumčarenja ljudi, ali i da štite bezbednost svih građana i njihove imovine. Govoreći o današnjem sastanku sa pripadnicima Zajedničkih snaga, ministar odbrane je istakao da je bilo reči o tekućim aktivnostima, kao i o poboljšanju materijalnog položaja vojske i policije. Nakon obilaska državne granice s Makedonijom, ministar Djorđević je sa saradnicima nenajavljeno obišao pripadnike Vojske Srbije u Bazi "Jug".\nDRAGAN TODOROVIĆ AMBASADOR SRBIJE U IRANU\nBEOGRAD, 29. april 2017. (Beta) - Novi ambasador Srbije u Iranu biće Dragan Todorović, objavljeno je u najnovijem "Službenom glasniku". Predsednik Srbije Tomislav Nikolić ukaz o postavljenju Todorovića potpisao je 27. aprila. Todorović je do sada bio prvi savetnik u ambasadi Srbije u Libiji. Nikolić je doneo i ukaz o postavljenju Slobodana Marinkovića na dužnost ambasadora Srbije na Filipinima, na nerezidencijalnoj osnovi, sa sedištem u Džakarti, pošto je opozvao prethodnog ambasadora Jovana Jovanovića. Predsednički ukazi stupaju na snagu narednog dana od dana objavljivanja u "Službenom glasniku".\nŠETNjOM BESMRTNI PUK AMBASADA RUSIJE U SRBIJI OBELEŽAVA DAN POBEDE, 9. MAJ\nBEOGRAD, 1. maj 2017. (Beta) - Povodom Dana Pobede nad fašizmom 9. maja ambasada Rusije u Beogradu organizovaće šetnju "Besmrtni puk". U saopštenju ambasade navodi se da će šetnja tog dana krenuti od Groblja oslobodilaca Beograda, preko Vukovog spomenika, Bulevarom kralja Aleksandra do Skupštine grada, gde je planirano da će oko 11.45 biti održan koncert. Na koncertu će učestvovati umetnički ansambl Ministarstva odbrane Srbije "Stanislav Binički", ruske umetnice Lidija Muzaleva i Ljudmila Gros Popović, ansambl narodne muzike Filharmonije iz Vologde "Krug sunca", Hor Ruskog doma, kao i studenti Fakulteta muzičke umetnosti i Fakulteta dramskih umetnosti iz Beograda. Ambasada Rusije će Dan pobede proslaviti i premijernom projekcijom filma "28 panfilovaca" - o podvigu sovjetskioh vojnika 1941. godine.


SFOR traga za ratnim zločincima, ali i švercerima stoke - 2003-06-16\nPripadnici SFOR-a nastavili su i danas pretraživanje terena na granici između Bosne i Hercegovine i Srbije i Crne Gore u rejonu Čajniča. Detalji ove akcije nisu poznati.\nJake patrole međunarodnih vojnih snaga pretražuju teren na tromeđi između Bosne i Hercegovine i Srbije i Crne Gore saopštili su danas mediji u Republici Srpskoj, pozivajući se na komandu SFOR-a u Rogatici. Prema ovim informacijama vojnici SFOR-a su u potrazi za haškim optuženicima ali i švercerima stoke i deficitarnih roba.\nInače i tokom proteklog vikenda nekoliko helikoptera SFOR-a je nadlijetalo područje duž državne granice u rejonu Čajniča a zabilježene su i pojačane patrole. Ujedno, je obavljana i detaljna kontrola vozila koja ulaze iz Crne Gore u Bosnu i Hercegovinu i obratno. Slična situacija je i na putnom pravcu imeđu Rudog prema Priboju koji se nalazi na samoj granici Bosne i Hercegovine i Srbije. Ovdašnji mediji prenose da se ovih dana u tom području pojavio veliki broj postera sa likom Radovana Karadžića.\nInače, SFOR je potvrdio da je tokom vikenda zaplijenjena ogromna količina vojne opreme, mina i nekoliko tipova minobacača na području Han Pijeska u Istočnom dijelu Republike Srpske. Zbog toga će kako se navodi u saopštenju za javnost, vojnici međunarodnih vojnih snaga nastaviti potragu za dodatnim oružjem ili municijom koje bi moglo biti uskladišteno na ovom području. Takođe se ističe da je lokalno stanovništvo iskazalo punu saradnju sa jedinicama SFOR-a i postupalo po datim instrukcijama tako da se tokom akcije nije dogodio nijedan incident.\nIstovremeno, britanska borbena grupa je pronašla određenu količinu naoružanja i opreme u blizini Kneževa, odnosno Skender Vakufa, nedaleko od Banjaluke. Potvrdio je ovo portparol SFOR- za sektor sjeverozapad,Mark Hamilton, ne želeći da saopšti više detalja.\nDodajmo da je policija Brčko distrikta danas saoštila da je jedan mladić povrijeđen dok je devet osoba privedeno od kojih je troje zadržano u pritvoru nakon snoćnjeg narušavanja javnog mira i reda poslije pobjede vaterpolo reprezentacije Srbije i Crne gore nad Hrvatskom na Evropskom prvenstvu u Sloveniji. Policija je saopštila da je grupa navijača u Brčkom aktivirala dvije dimne bombe i razbijala flaše po kolovozu vrijeđajući građane hrvatske nacionalnosti uzvikujući parole Srbija, Srbija i biće Brčko centar Srbije. Slavlje navijača sinoć je zabilježeno i u Banjaluci te još nekim gradovima Republike Srpske ali nema informacija o eventualnim incidentima.


Beta 23. jula 2019. 14:00\nKoridori Srbije saopštili su danas da je na deonici novoizgradjenog autoputa kroz Grdeličku klirusu izmedju Caričine Doline i tunela Manajle došlo do pojave naprslina četiri centimetra dubljine na površinskom sloju afalta na mestu gde je vršeno tehnološko prekidanje asfaltiranja u toku izgradnje.\n„Radove na ovom delu deonice izvodio je ‘Integral Inženjering’, a okvirna cena sanacije je oko 450.000 dinara, koju će platiti izvodjač jer je autoput u garantnom periodu, a i reč je o uobičajenom otklanjanju uočenih nedostataka. Na navedenom potezu, saobraćaj će u naredna dva dana biti privremeno preusmeren u preticajnu traku“, navodi se u saopštenju Koridora.\nTo preduzeće istakalo je da nije došlo do većih problema i da je autoput potpuno bezbedan za saobraćaj.\n„Stručni nadzor i investitor Koridori Srbije nastaviće da pomno prate pojavu nedostataka u toku garantnog perioda i izdavati hitne instrukcije izvodjačima za njihovo otklanjanje“, dodaje se u saopštenju.


25. Mar 2001 19:00 (GMT+01:00)\nNarodni pokret Sandžaka predstavio u Novom Pazaru platformu o novom ustrojstvu SRJ\nJugoslavija iz pet delova\nNOVI PAZAR - Jugoslavija bi trebalo da se sastoji od pet federalnih jedinica: Srbije, Crne Gore, Vojvodine, Kosova i Sandžaka, i jednog distrikta - Beograda sa okolinom, koji bi imao sva prava kao i federalne jedinice.\nOvo je osnov Platforme o preuređenju odnosa u SRJ koju je u nedelju, na okruglom stolu o Sandžaku i Bošnjacima, predstavio Narodni pokret Sandžaka. U slučaju da se Crna Gora otcepi, Platformom NPS-a su predviđene dve varijante za Sandžak.\nPo jednoj, ceo Sandžak bi bio u Crnoj Gori, ali bi u tom slučaju Crna Gora imala dva entiteta - sandžački i crnogorski.\nPo drugoj varijanti, ceo Sandžak bi bio u Srbiji, koja bi imala dve autonomne pokrajine - Vojvodinu i Sandžak.\n- Ne zalažemo se za prekrajanje granica, već za vraćanje na istorijske granice usvojene na Berlinskom kongresu. Cilj nam je da ne dođe do cepanja Jugoslavije, ali ni do cepanja Sandžaka - kaže Džamil Suljević, lider Narodnog pokreta Sandžaka i jedan od autora platforme.\nUčesnici okruglog stola dali su podršku sadržaju platforme NPS.


Šta mladi mogu da očekuju od nove Vlade? - Krovna organizacija mladih Srbije\nŠta mladi mogu da očekuju od nove Vlade?\nPre godinu dana, u decembru 2019, dogodio se prvi ikada dijalog mladih sa premijerkom. KOMS je time svoje nepuno decenijsko iskustvo u oblasti aktivnog učešća mladih i dijaloga mladih sa institucijama krunisao najvećim zalogajem uz pomoć izuzetno kvalitetnih mladih ljudi i podršku Omladinske prestonice Evrope Novi Sad 2019. (OPENS). Uspeh je utoliko veći, ne samo za KOMS i mlade već i društvo u celosti, jer je ovaj dijalog realizovan u trenutku kada su mnogi istaknuti javni akteri tvrdili da je u našem društvu nemoguće uspostaviti bilo kakvu vrstu dijaloga.\nGodinu dana nakon prvog Dijaloga mladih sa premijerkom, imamo situaciju da je u Narodnoj skupštini primetan značajan porast predstavnika mladih, što je KOMS prepoznao i pokrenuo novu vrstu dijaloga, odnosno čitav proces dijaloga mladih sa mladim poslanicima u okviru programa „Moj mladi poslanik“.\nIpak, postavlja se pitanje šta mladi konkretno mogu da očekuju od rada nove Vlade, a odgovor na ovo pitanje možemo pronaći u ekspozeu tada mandatarke, a sada nove-stare premijerke Ane Brnabić.\nDa li se mladi spominju u ekspozeu?\nOdogovor na ovo pitanje je jednostavan – da spominju se, što direktno, što indirektno, a nama u KOMSu je bilo izuzetno važno da prepoznamo ove, za mlade, ključne tačke i oslonimo se na njih kao dobru polaznu osnovu za nastavak dijaloga između mladih i premijerke, ali i institucija uopšte.\nZapošljavanje i zapošljivost mladih\nMladi se pominju tačno 19 puta u ekspozeu koji je ispisan na 47 strana. U samom uvodu, pominje se problem nezaposlenosti mladih, dok se u daljem tekstu u okviru mera za stimulaciju preduzetništva i startap ekosistema direktno ukazuje na podršku mladima. Pominju se posebne olakšice koje su uvedene 2018. godine za mlade ljude koji su u prethodnih 12 meseci završili školu ukoliko žele da osnuju svoju firmu. Od ukupnog broja, 20,9% osnivača čine mlađi od 30 godina, u prethodnom periodu, a činjenica da je manje od 10% privrednih subjekata ugašeno od osnivanja govori u prilog tome da mladi, koji se inače teško odlučuju na osnivanje svojih kompanija, posle osnivanja ne gase kompanije. Premijerka ovim najavljuje kao prioritet Vlade dalji rad ka unapređenju omladinskog preduzetništva i pojednostavljenju poslovanja mladih preduzetnika.\nU okviru teme Povezanost nauke i privrede, prepoznati su mladi istraživači i najavljeno je da će biti otvoreni pozivi za uključivanje mladih istraživača, koji sada mogu da tokom doktorskih studija dobijaju platu za svoj istraživački rad. Najavljeno je da će u narednoj godini biti završen proces digitalizacije nauke po uzoru na JISP, sa ažuriranim i tačnim registrom istraživača, naučnoistraživačkih ustanova i registrom opreme. Celokupan proces izbora u naučna zvanja i rad matičnih odbora biće elektronski kako bi se osigurala transparentnost.\nU narednom mandatu najavljuje se fokus i na obrazovanje mladih talenata u umetnosti i uopšte kreativnim delatnostima. Radi se na izgradnji novih zgrada i proširenju kapaciteta umetničkih fakulteta – Fakulteta likovnih umetnosti, Fakulteta primenjenih umetnosti i Fakulteta muzičkih umetnosti. Radiće se i na unapređenju stručnih umetničkih srednjih škola, jačanju umetničkog gimnazijskog obrazovanja i otvaranju dodatnih specijalizovanih umetničkih odeljenja poput četiri pokrenutih u toku ove školske godine.\nU digitalizaciji će cilj Vlade biti da se građanima i privredi olakša pristup uslugama, ali i da zaposlenima u administraciji budu dostupni alati da brže i bolje rade svoj posao. Premijerka je naglasila da je osnovana Nacionalna akademiju za javnu upravu sa namerom da se profesionalizuje rad državnih službenika prateći njihove potrebe i prilagođavajući obuke reformama koje se sprovode. Kako stoji u ekspozeu, akademija postaje alat za podršku značajnijim promenama u radu javne uprave, pre svega u kontinuiranom poboljšanju radnog učinka i kvaliteta usluga koje građanima i privredi pružaju državni službenici. Premijerka navodi da Vlada očekuje da Akademija pomogne u usmeravanju pažnje i energije lidera lokalnih samouprava na stvaranje jasne vizije ekonomskog razvoja opštine, podršku preduzetnicima i preduzetništvu, konkretniji i produktivniji dijalog sa mladima, oživljavanje i jačanje kulturnih institucija i empatiju i solidarnost sa svakim građaninom.\nPremijerka je u svom ekspozeu istakla da u poređenju sa državama u okruženju Republika Srbija jedina beleži rast broja živorođenih u 2019. u odnosu na 2018. godinu, iako su sve zemlje suočene sa demografskim izazovima nedovoljnog rađanja i intenzivnom emigracijom mladog stanovništva.\nU okviru ove teme, mladi bračni parovi su posebno prepoznati:\nIstaknuti su najpre uspesi Vlade u prethodnom periodu: navodi se da je obezbeđeno 50 stambenih jedinica za mlade bračne parove, a blizu 200 miliona dinara izdvojeno je za započinjanje sopstvenog biznisa za mlade bračne parove u ruralnim sredinama. Radi usklađivanja rada i roditeljstva kupljeni su autobusi za prevoz učenika iz seoskih sredina. Rečeno je i da je omogućena pristupačnija zdravstvena zaštita, posebno u ruralnim područjima, obezbeđivanjem neophodne opreme, a savetovališta za trudnice, reproduktivno zdravlje, škole roditeljstva i savetovališta za mlade formirana su u više od 100 opština.\nPremijerka navodi da iako ne presudno, povećanje finansijskih davanja za novorođenu decu može motivisati mlade da se odluče da zasnuju porodicu. Navodi i da je povećanje finansijskih davanja za mere populacione politike viđeno kao jasan strateški odgovor države u cilju povećanja nataliteta i održivog populacionog razvoja Srbije.\nU okviru daljih prioriteta delovanja i unapređenja u ovoj oblasti predviđen je rad na rešavanju stambenog pitanja za mlade bračne parove.\nA šta je sa omladinskom politikom?\nKada je u pitanju omladinska politika i ona je našla svoje mesto u ekspozeu. Premijerka je najavila izmenu normativnog okvira koji reguliše položaj mladih. U narednom periodu planirana je analiza dosadašnje primene Zakona o mladima i priprema izmena i dopuna Zakona. Takođe, planirana je i revizija Nacionalne strategije za mlade.\nBriga o mladima prepoznata je u programu „Srbija 2025“, i to kroz: ulaganja u poljoprivredu, turizam, digitalizaciju i obrazovanje, sportsku infrastrukturu, kulturu, kao i zdravstvo, brigu o mladima i populacionu politiku.\nOsim pobrojanih očekivanja od rada nove Vlade na osnovu ekspozea, nadamo se i sa pravom očekujemo da će se dijalog mladih sa institucijama, pa tako i Dijalog mladih sa premijerkom, nastaviti i da ćemo kroz međusektorsku saradnju ostvariti makar deo navedenih planova. Prvi sledeći korak na tom putu biće Dijalog mladih sa ministrom omladine i sporta, zakazan za 15. decembar.


Skup SNS i SPS: Pobeda Vučića za uspešnu i jaku Srbiju\nSa zajedničkog predizbornog skupa podrške u Valjevu večeras su član Predsednitva SNS Nebojša Stefanović i predsednik SPS Ivica Dačić poručili da je pobeda Aleksandra Vučića pobeda za modernu, uspešnu i jaku Srbiju.\nOni su pozvali građane da 2. aprila izađu na glasanje, da zaokruže broj ispred Aleksandra Vičića, jer jedino tako Srbija moze da ostane na pravom putu, da se razvija brže, bolje i jače.\nStefanović je istakao da 2. aprila građani ne moraju puno da se pitaju za koga da glasaju, jer je pobeda Aleksandra Vučića, pobeda Srbije. Naglasio je da je Aleksandar Vučić kandidat svih građana i da se jednako bori i brine o svima, makar oni drugačije mislili od njega, makar i ne glasali za njega, a ukazao je i na to da je Valjevo grad koji je "važan deo motora Srbije".\n- Vlada predvođena Aleksandrom Vučićem omogućila je da ovaj grad stane na noge, povratila je "Krušik" koji je od 2014. godine zaposlio 1234 nova radnika, otvorila fabriku "Gorenje", a povezivanjem sa Koridorom 11, Valjevo će imati i bolje šanse za nove investicije, nova radna mesta i jaču ekonomiju - istakao je Stefanović.\nŽREB ZA PREDSEDNIČKE IZBORE Janković prvi na listi, Vučić šesti (VIDEO)\n"Blic" saznaje: Spot "Vučiću, pederu" će biti ZABRANJEN\nOn je zaključio da građani znaju da izbori 2. aprila nisu samo izbori za predsednika države, već su to izbori za ekonomiju na zdravim osnovama, izbori za sigurnu budućnost svih građana.\nDačić je istakao da je vitalni interes Srbije da pobedi politika koja garantuje nacionalne interese, koja je jaka i poštovana kako i zaslužuje da bude.\nNaglasio je da Srpsku naprednu stranku i Socijalističku partiju Srbije ujedinjuje interes za Srbiju, ujedinjuje čovek koji garantuje stabilnost Srbije i koji uživa najveće poverenje građana, a to je Aleksandar Vučić koji će Srbiju voditi putem prosperiteta, a ne destrukcije kao drugi.\nDačić je poručio da je glas za Vučića glas za Socijalističku partiju i pozvao građane da 2. aprila izađu na izbore i glasaju za buducnost Srbije.\nU Valjevu i Prijepolju SNS odnela pobedu na izborima\nKandidati SNS ubedljivo pobedili na izborima za Skupštine mesnih zajednica u Valjevu


KS: 12 novozaraženih virusom korona – TVSA.BA\nSrijeda, 22 Septembra, 2021 12:54\nNaslovna/Vijesti/Sarajevo/KS: 12 novozaraženih virusom korona\n– Proteklog dana na Zetri je aplicirano 2.767 doza vakcina. Prema planu Zavoda zdravstvenog osiguranja KS, vakcinacija građana i zaposlenika u oblasti obrazovanja, policije i inspekcije nastavlja se i danas. Mole se svi pozvani da poštuju termine za svoje vakcinacije – navodi se.\nIz Zavoda za javno zdravstvo KS apeliraju na stanovništvo Kantona Sarajevo da, uprkos smanjenju broja novozaraženih a u svrhu zadržavanja pozitivnih trendova, poštuje mjere lične zaštite – pravilno nošenje maske u zatvorenim i na otvorenim prostorima, održavanje fizičke distance 1,5 do 2 metra, kao i higijenu ruku.\n– Naglašavamo izbjegavanje dužeg zadržavanja u zatvorenim prostorijama, gdje je mogući bliski kontakt kroz duži vremenski period te izbjegavanje gužvi i pomenutih prostora. Sve osobe sa akutnim respiratornim smetnjama, povišenom tjelesnom temperaturom, bolovima u mišićima i opštom slabošću potrebno je da ostanu kući i kontaktiraju nadležne zdravstvene službe – ponovno savjetuju iz Zavoda, saopćila je Služba za protokol i press KS.


Radio televizija Rožaje - Nepriznavanjem genocida ponovo otvorene rane\nUtorak, 29 Decembar 2020 08:55\nNepriznavanjem genocida ponovo otvorene rane\nNepriznavanjem genocida u Srebrenici vlast šalje poruku da ne želi istinsko pomirenje i da nije spremna da se krene u proces suočavanja s prošlošću, saopštili su iz Bošnjačke stranke.\nPoslanici vladajuće većine na sinoćnoj sjednici Skupštine Crne Gore odbili su da u dnevni red uvrste Prijedlog Rezolucije o genocidu u Srebrenici, koji je predložila Bošnjačka stranka.\n“Nažalost, ovakvim odnosom prema pitanju presuđenog genocida, aktuelna vlast šalje poruku da ne želi istinsko pomirenje i da nije spremna da se krene u proces suočavanja s prošlošću. Nepriznavanje genocida u Srebrenici za porodice 8.372 stradalih Bošnjaka ponovo otvara rane”, navodi se u objavi BS na svojoj Fejsbuk stranici.\nPodsjećaju, Međunarodni sud pravde i Međunarodni krivični sud donijeli su pravosnažne presude da se u Srebrenici desio genocid.


Gradonačelnica Patricia Arce Guzmán, politički bliska predsedniku Evu Moralesu, potpuno je prelivena crvenom bojom, nakon čega su je demonstranti okružili i odsekli joj kosu.\nNapad na jednu od lokalnih uprava provincije Kočamamba, koji se nalazi u bogatom poljoprivrednom kraju Bolivije, deo je povećanog nasilja između pristalica vlasti i opozicije na demonstracijama koje su počele nakon proglašenja pobede Eva Moralesa u prvom krugu predsedničkih izbora 20. oktobra.\nPolicija sklanja Patriciu Arce Guzman od demonstranata\nLimbert Guzmán, 20-godišnji student, preminuo je u sredu u bolnici u Kočamambi, a druge dve žrtve su nastradale u pucnjavi prošle nedelje tokom nemira u pokrajini Santa Kruz, koja je uporište opozicije.\nMorales, koji optužuje opoziciju da pokušava da iscenira državni udar, izrazio je saučešće na Tviteru i rekao da je Guzman bio žrtva nasilja koje podržavaju političke grupe koje ohrabruju rasnu mržnju.\nUjedinjene nacije su u četvrtak, 7. novembra pozvale Vladu Bolivije i opoziciju da se vrate “dijalogu i miru”, a vlasti pozvale da istraže smrti demonstranata.\nDelegacija Organizacije američkih država u Boliviji obavlja reviziju izbora. Rezultati se očekuju sledeće nedelje.


Opštinski odbori SNS-a na KiM jednoglasni za ponovni izbor Vučića – Info Centar Juga\nOpštinski odbori SNS-a u Kosovskoj Mitrovici, Zvečanu, Leposaviću i Zubinom Potoku saopšitli su da podržavaju kandidaturu aktuelnog lidera stranke Aleksandra Vučića za predsednika SNS-a.\nČlan Izvršnog odbora SNS-a i poverenik za KiM Zoran Milojević rekao je da su svi opštinski odbori Srpske napredne stranke na Kosovu i Metohiji jednoglasno predložili da Aleksandar Vučić ponovo bude izabran za predsednika SNS-a.\nMilojević je u saopštenju dostavljenom našoj redakciji naveo da su Vučića za „ponovni izbor za predsednika najjače političke partije u Srbiji predložili svi opštinski odbori SNS-a na KiM koji su proteklih dana održali odvojene sednice opštinskih odbora“.\nOdluka je doneta u skladu sa Statutom SNS-a i dostavljena je Izvršnom odboru stranke,naveo je Milojević.\nNaprednjaci iz četiri opštine sa severa KiM, smatraju da je potrebno pružiti snažnu podršku programskom kursu aktuelnog lidera SNS-a Aleksandra Vučića, kao i reformama koje sprovodi sa mesta predsednika Vlade Srbije.\n„Vučićeva politika ekonomskog snaženja i jačanja međunarodnog kredibiliteta Srbije je jedina garancija trajnog prisustva i uticaja naše države na KiM, zaštite, opstanka i napretka srpske zajednice“, navodi se u zajedničkom saopštenju četiri odbora SNS-a sa Kosmeta.\nVučić je najzaslužniji za postizanje sporazuma o formiranju ZSO i najsnažniji garant da će ta krovna politička institucija Srba na KiM biti formirana.\n„Želimo lidera koji u sebi objedinjuje energičnost, mudrost, odlučnost, progresivnost i patriotizam i zato smatramo da Vučić treba da ostane na kormilu SNS-a i Srbije. Uvereni smo da će i ostali odbori SNS-a na Kosovu i Metohiji, nakon što bude završen proces njihovog formiranja, bezrezervno podržati politiku i kandidaturu Aleksandra Vučića“, zaključuje se u saopštenju.\nKosovski naprednjaci navode i da je učlanjenje novih 5.000 članova u SNS na Kosovu u poslednjih nekoliko meseci, potvrda podrške Vučićevoj politici.\nVanredna sednica Izborne skupštine SNS-a biće održana 13. februara, a svi stranački organi biće birani tajnim glasanjem.\nSamoubistvo u Medveđi\n80% Medvedje bez struje… Čiste se putevi\n“Ne kaže se uzalud da je obrazovanje iz knjige, a vaspitanje iz kuće”\nPomozimo Anastasiji Spasić iz Vlasotinca


Zbog gubitka u poslovanju nije prihvaćen izvještaj o poslovanju JP “Šume TK”\nVlada Tuzlanskog kantona je na današnjoj redovnoj sjednici razmatrala izvještaje o poslovanju JP “Šume Tuzlanskog kantona” d.d. Kladanj sa izvještajima neovisnog revizora o pregledu finansijskih izvještaja za 2014. i 2015. godinu. Zbog gubitka u poslovanju u 2014. godini u iznosu od 2.273.639 KM Vlada TK nije prihvatila Izvještaj o poslovanju JP “Šume Tuzlanskog kantona” d.d. Kladanj sa Izvještajem neovisnog revizora o pregledu finansijskih izvještaja za 2014. godinu.\nS obzirom na pozitivne pomake u poslovanju a budući da je razlika između ukupnih prihoda i rashoda, odnosno gubitak u poslovanju u 2015. godini iznosio 630.695 KM, Vlada TK zaključkom je prihvatila Izvještaj o poslovanju JP “Šume Tuzlanskog kantona” d.d. Kladanj sa Izvještajem neovisnog revizora o pregledu finansijskih izvještaja za 2015. godinu. Vlada TK od JP “Šume Tuzlanskog kantona” d.d. Kladanj, kao i od drugih javnih preduzeća i javnih ustanova i organa uprave, traži da poštuju odluke Vlade TK koje se odnose na visinu naknada za uposlenike, odnosno toplog obroka, regeresa i prijevoza.


Taksista ispred aerodroma Morava se žali da jedva krpi kraj s krajem - Njuz.netNjuz.net\nKRALJEVO, 2. avgust 2019, (Njuz) – Andreja Tomić, taksista koji poslednjih dana stoji ispred aerodroma “Morava”, žali se da ima jako malo posla i da jedva krpi kraj s krajem.\nOn kaže da je jako bio srećan kada je predsednik Srbije Aleksandar Vučić 28. juna otvorio ovaj aerodrom i da je već početkom jula parkirao svoje vozilo ispred ovog objekta.\n– Teško mi je da objasnim ljudima da imam jako malo posla, jer svi moji drugari koji znaju da sam po ceo dan ispred aerodroma veruju da sam pun para. Mnogi mi traže i novac na zajam, pitaju me koliko Nemcima uzimam za vožnju, da li uključujem taksimetar ili u startu odredim cenu, i apsolutno niko od njih mi ne veruje da skoro da nemam ni dinara. Sa nekima više i ne pričam, jer su uvereni da ih lažem – počinje svoju ispovest ovaj taksista. On otkriva da se obradovao kad je prvog dana video da nema nijednog taksi vozila na stanici ispred aerodroma.\n-Pomislio sam kako imam sreće, jer će prvi putnici koji slete u Kraljevo, a žele taksi, doći kod mene, ali dani su prolazili i niko mi nije ušao u kola – kaže Andreja i dodaje da bi mu bilo mnogo lakše kada bi neko od zaposlenih na aerodromu mogao da mu pokaže red letova.\n-Malo je nezgodno to što mogu da ih pitam samo sredom od 12 do 14 časova, a kad sam došao poslednje srede, baš u to vreme im je pao sistem, pa nisam dobio odgovor – kaže ovaj taksista i napominje da će, ako se kroz nekoliko dana nešto ne promeni, odustati, preseliti se u Beograd i voziti putnike od Prokopa, naravno, ako bude uspeo da ga nađe.\nTagovi: aerodrom, Kraljevo, Posao, taksi\nmilan (nisam odavde) 02/08/2019 u 13:45\nPa da je kupio leteći automobil, mogao je da pruža kompletnu uslugu i to bez konkurencije. Ovako će morati još da popričeka za taksi službu!


STANKOVIĆ: Vučić posećivao Aleksinac više nego svi predsednici države u zadnjih 100 godina - Aleksinačke novine\nSTANKOVIĆ: Vučić posećivao Aleksinac više nego svi predsednici države u zadnjih 100 godina\nJučerašnji skup kojem je prisustvovao predsednik Republike Srbije Aleksandar Vučić i predstavnici Norveške otvorio je domaćin, predsednik opštine Aleksinac Nenad Stanković.\nFoto: M. Miladinović, Aleksinačke novine\nStanković je najpre zahvalio Ambasadi Kraljevine Norveške na projektima koji su realizovani prethodnih godina, u saradnji sa Ambasadom i UNOPS-om.\nPrvi čovek Aleksinca Nenad Stanković je dodao da je opština i dalje zaniteresovana da podiže nivo te saradnje.\nZahvalio je i predsedniku Srbije Aleksandru Vučiću na poseti i dodao da je Aleksincu čast što je domaćin današnjeg skupa.\nStanković je istakao i da je Vučić posećivao Aleksinac više nego svi predsednici države u zadnjih 100 godina i dodao da odlično poznaje i seosko područje na teritoriji Aleksinca, te primetio da ta činjenica dovoljno govori.\nU sklopu projekta ‚‚Norveška za vas – Srbija“ do sada su sprovedena dva poziva za finansiranje projekata za razvoj lokalne infrastrukture i za sprovođenje stručnih obuka u skladu sa lokalnim akcionim planovima za zapošljavanje koje će Norveška finansirati sa milion evra.\nAleksandar Vučić, Nenad Stanković, Opština Aleksinac, poseta Aleksincu, Predsednik Srbije, Predsendik opštine Aleksinac, Vučić\nPredsednik opštine Aleksinac posetio Gredetin i najavio rešavanje problema u ovoj MZ\nPredsednik opštine Aleksinac sa svojim saradnicima juče je posetio Gredetin. Naime, predsednik opštine Aleksinac Dalibor Radičević, načelnik Odeljenja za komunalne i građevinske poslove Dalibor Marković\nOdržana sednica štaba za vanredne situacije u Aleksincu\nU petak, 12. februara, u sali Skupštine opštine Aleksinac održana je 19. sednica Štaba za vanredne situacije sa početkom u 09,00 časova. Sednicu je otvorio\nIzvršena primopredaja bibliobusa\nMinule nedelje izvršena je primopredaja vozila – bibliobusa, koji je Opština Aleksinac dobila po konkursu kabineta ministra bez portfelja zaduženog za demografiju i populacionu politiku.\nPrevPrethodna vestPredsednik Srbije Aleksandar Vučić posetio Aleksinac (VIDEO)\nSledeća vestBUDITE OPREZNI: GRIP AH1N1 ODNEO 18 ŽIVOTA U SRBIJINext\n1 thought on “STANKOVIĆ: Vučić posećivao Aleksinac više nego svi predsednici države u zadnjih 100 godina”\nTacno, a sta si ti uradio Stankovicu za ovaj grad?


Šulc: Srbija može da igra ključnu ulogu u regionu - 15.07.2015, Sputnik Srbija\nPredsednik Evropskog parlamenta Martin Šulc rekao je danas u Beogradu da je moguće da do kraja godine budu otvorena neka poglavlja u pregovorima Srbije i EU i... 15.07.2015, Sputnik Srbija\nvesti, srbija, martin šulc, region\n11:20 15.07.2015 (Osveženo: 04:06 26.08.2021)\n„EU sa očekivanjima gleda na ključnu ulogu koju Srbija može da igra u regionu“, rekao je Šulc i podsetio da njegova poseta Beogradu pada u „teškim vremenima“ za EU, pre svega imajući u vidu teške razgovore o Grčkoj.\nAmerika hoće Srbiju u EU\nEvropski zvaničnik je na zajedničkoj konferenciji za novinare sa premijerom Srbije Aleksandrom Vučićem ukazao na značaj privredno-infrastrukturnog povezivanja u regionu, naglasivši da su stabilnost i održivi razvoj mogući samo uz saradnju i da su važni i za region i za EU u celini.\n„Ako sve bude išlo kako treba mogu da kažem da bi prva poglavlja možda mogla da budu otvorena do kraja godine“, rekao je predsednik EP na zajedničkoj konferenciji za novinare sa premijerom Srbije Aleksandrom Vučićem.\nUpitan da li je uslov za to postizanje novog sporazuma sa Prištinom, Šulc je rekao da je to samo jedan element.\n„Otvaranje poglavlja zavisi od mnogo toga, ne samo od sporazuma sa Prištinom, ali to je sigurno važan element“, dodao je Šulc.\nOn je odao priznanje premijeru Srbije na hrabrim koracima koje je preduzeo u cilju postizanja stabilnosti u regionu.\n„Njegova poseta Hrvatskoj, Tirani, odnosi sa Kosovom, prijem albanskog premijera Edija Rame u Beogradu… sve su to izuzetni znaci hrabrosti i konstruktivne uloge Srbije u regionu i doprinosa stabilnosti“, naglasio je Šulc.\nPredsednik EP je, takođe, kao hrabar potez okarakterisao odluku Vučića da ode u Srebrenicu i istovremeno osudio incidente koji su se tamo dogodili.\nOtvaranje prvog poglavlja u oktobru?\nPosebno je, međutim, istakao premijerovu poruku izrečenu posle događaja u Srebrenici, kada je rekao da će nastaviti sa politikom pomirenja.\nPredsednik Evropskog parlamenta je rekao da je sa Vučićem razgovarao i o problemu izbeglica sa kojim se Srbija suočava.\nNavodeći da je dobio informacije da u Srbiju dnevno uđe i do 1.000 izbeglica, što premašuje mogućnosti zemlje, on je naglasio da je Evropi potrebno efikasno rešenje zasnovano na solidarnosti.\n„Ponovno dizanje zidova u Evropi nije rešenje i EP ne podržava odluku Mađarske“, rekao je Šulc, izrazivši nadu da se kroz dijalog Beograda i Budimpešte i uz saradnju sa EU može doći do rešenja bez stvaranja novih podela.\n„Srbija nije zaboravljena u Briselu. Računamo na saradnju“, zaključio je Šulc.\nVučić: Poglavlja do kraja godine, brinem se zbog regiona\nPremijer Aleksandar Vučić izjavio je danas da će Srbija do kraja godine sigurno otvoriti prva poglavlja u pregovorima sa EU, ali da ga brine stabilizacija političkih prilika na Balkanu.\n„Nadam se da ćemo i mnogo ranije uspeti da postignemo određene sporazume sa Prištinom i da će u septembru biti preporučena i u oktobru otvorena prva poglavlja. A potpuno sam uveren da će pre kraja godine biti otvorena“, rekao je Vučić na konferenciji za novinare sa Šulcom, koji je takođe uveren da će poglavlja biti otvorena do kraja 2015.\nOn je rekao da ga više od otvaranja poglavlja brine politička situacija u regionu i moguće posledice nestabilnosti u regionu, naglasivši da je Srbija stabilna i u političkom i u ekonomskom pogledu.\n„Ne kažem da sam uplašen, ali brinem“, rekao je Vučić i dodao da je po tom pitanju tražio pomoć i podršku EU.\nPremijer je ponovio da će prva poglavlja u pregovorima sa EU biti otvorena do kraja godine i dodao da će lično preuzeti odgovornost ukoliko se to ne dogodi.\nNikolić: Srbiji dati jasan podstrek ka članstvu u EU\nPredsednik Srbije Tomislav Nikolić danas je u razgovoru sa Šulcom istakao da Srbiji treba dati jasan podstrek, jer do sada nije bila dovoljno podržana za sve što je učinila na svom putu ka punopravnom članstvu u Evropskoj uniji.\n„Srbija je postigla veliki napredak, sprovela je mnoge bolne reforme, nastavlja da bude ključni element stabilnosti u regionu uprkos provokacijama i neprijateljstvima iz okruženja i pojedinim bezbednosnim izazovima, i sa pravom traži otvaranje prvih poglavlja u pregovorima“, rekao je Nikolić, saopštila je Služba za odnose sa medijima predsednika Republike.\nNikolić i Šulc razgovarali su i o nedavnim dešavanjima u regionu, sa posebnim akcentom na neprijateljskom aktu u Potočarima i problemu migranata, koji preko Srbije pokušavaju da dođu do zemalja zapadne Evrope.\nŠulc je istakao je da je Srbija ključna zemlja za dobre odnose u regionu i da zato može da računa na punu podršku Evropske unije i Evropskog parlamenta.\nDa bi se brzo i efikasno rešile nestabilnosti u pojedinim zemljama u okruženju, Srbija mora da ostane stabilna i zato ne sme da bude zaboravljena od strane svojih partnera iz Evropske unije, rekao je Šulc.


Budući rekorder Ilić: Protiv PAOK-a ću imati tri razloga za slavlje - Vijesti.me\nPRED 791. MEČ ZA PARTIZAN\nSaša Ilić (Foto: FK Partizan)\nBeta 7. oktobar 2016, 18:40 ažurirano 8. februar 2019, 13:50\nKapiten fudbalera Partizana Saša Ilić rekao je da će sjutra u prijateljskoj utakmici protiv PAOK-a imati nekoliko razloga za slavlje, ali i da nije ni sanjao da će izjednačiti rekord kluba po broju nastupa.\nIlić će u sjutrašnjoj utakmici izjednačiti rekord Momčila Vukotića od 791 nastupa za Partizan.\n"Sjutra imam tri razloga za slavlje. Prvi je taj jubilej, gdje stižem neprikosnovenog Mocu Vukotića; drugi je što igramo protiv PAOK-a, koji je u bratskim odnosima sa Partizanom i treći je što igram protiv svog najboljeg prijatelja Vlade Ivića (sportskog direktora PAOK-a)", rekao je Ilić Beti u Beogradu.\nSaša Ilić je prošao sve selekcije Partizana, kluba za koji navija, ali je kazao da ne bi vjerovao da mu je neko rekao da će biti rekorder.\n"Imao sam snove kad sam bio mali: da zaigram za prvi tim Partizana, da osvojim titulu, da dam gol Zvezdi. Poslije sam bio i kapiten, ali ni na kraj pameti mi nije bilo da razmišljam o ovome. Ja nisam osoba koja je jurila rekorde, to se jednostavno desilo. Svjestan sam da se kroz istoriju Partizana prošlo mnogo boljih igrača od mene, ali je ipak lijepo da odigraš toliko utakmica za klub koji voliš", rekao je Ilić.\n"Često gledam Partizan, ali ne dolazim često u Pionir zato što većinom tada imamo neke treninge. Svi znaju kakva je ovdje atmosfera. Dolazim kad imam vremena. Partizan ima novu ekipu, koja igra odlično", rekao je Ilić.


Zbog propusta Skijaškog saveza BiH odgođen Evropa kup – Klik Jajce\nZbog propusta Skijaškog saveza BiH odgođen Evropa kup\nOlimpijski centar “Jahorina” saopštio je da je kandidatura ovog centra za organizaciju Evropa kupa u alpskom skijanju odgođena za godinu zbog propusta Skijaškog saveza BiH.\nU saopštenju se navodi da je razlog odgađanja ovog veoma bitnog takmičenja kako za Jahorinu, tako i za cijelu BiH, propust u mjerenju vremena tokom Evropskog olimpijskog festivala za mlade, što je bila odgovornost Skijaškog saveza BiH.\nDirektor Olimpijskog centra “Jahorina” Dejan Ljevnaić je, nakon sastanaka u Cavtatu, u okviru FIS konferencije sa predstavnicima Međunarodne skijaške federacije i tehničkim delegatima, rekao da je neprijatno iznenađen i razočaran ovom informacijom.\n– Smatram da, zbog odgovornosti Skijaškog saveza BiH, u ovom slučaju zaista gubimo mnogo – rekao je Ljevnaić i podsjetio da Olimpijski centar svakodnevno ulaže napore da se Jahorina predstavi na najbolji mogući način, te da je nakon završetka EJOF dobio najviše ocjene za pripremu borilišta.\nOn je dodao da izražava žaljenje zbog slabe obaviještenosti i loše saradnje sa Savezom BiH u vezi sa dešavanjima na Jahorini.\n– Mi ćemo nastaviti da se borimo da predstavljamo Jahorinu na najbolji mogući način, da bismo opravdali povjerenje i investicije koje je Vlada Republike Srpske, uz pomoć (srpskog člana Predsjedništva BiH) Milorada Dodika, omogućila za ovu planinu – rekao je Ljevnaić.\nLjevnaić je sa predstavnicima menadžmenta Olimpijskog centra “Jahorina” posjetio FIS konferenciju koja se od 28. maja do 1. juna održava u Cavtatu u Hrvatskoj.\nCilj ove posjete je, kako se navodi, održavanje pozitivnog kontinuiteta učešća Olimpijskog centra “Jahorina” na FIS konferencijama, predstavljanje Jahorine u najboljem svjetlu, ali i lobiranje da se Evropa kup na Jahorini uvrsti u kalendar već sljedeće godine.\nObjava Zbog propusta Skijaškog saveza BiH odgođen Evropa kup pojavila se prvi puta na Jajce Online.\nČetvrta noćna utrka u Travniku bit će održana 31. augusta


Vlada i Mitropolija crnogorsko-primorska nastavljaju dijalog (video, foto) - 24.09.2019, Sputnik Srbija\nVlada i Mitropolija crnogorsko-primorska nastaviće dijalog u vezi sa preporukama Venecijanske komisije koje su date na predlog zakona o slobodi... 24.09.2019, Sputnik Srbija\n19:57 24.09.2019 (Osveženo: 03:54 26.08.2021)\n© Sputnik / Nebojša PopovićAmfilohije Radović\nSastanak je održan u kabinetu predsjednika Vlade na mitropolitov zahtjev.\n„Vlada želi da uobliči pravni sistem u skladu sa današnjim potrebama Crne Gore kao viševjerskog i multikulturalnog društva. Naša obaveza je da ostavimo ambijent i nasleđe koje neće biti opterećenje generacijama koje dolaze“, saopštio je Marković.\nMarković je kazao da Vlada iskazuje poštovanje prema pravoslavnoj Mitropoliji crnogorsko-primorskoj i njenim vjernicima, te da je zajednički interes da se na vjerskim pitanjima i u proceduri ispunjavanja preporuka Venecijanske komisije postigne najviši stepen konsenzusa.\n„Zbog toga sam prihvatio mitropolitovu inicijativu da se sastanemo, kao i njegov zahtjev da se u vezi sa predlogom zakona, nakon što smo dobili mišljenje Venecijanske komisije, razgovara uz prisustvo pravnih savjetnika koje je angažovala Mitropolija“, dodao je Marković.\nSastanku je prisustvovao i potpredsjednik Vlade za politički sistem, unutrašnju i vanjsku politiku Zoran Pažin, koji će u nastavku ovog dijaloga predvoditi vladin stručni tim tokom daljeg rada na ispunjavanju preporuka Venecijanske komisije.


Stručnjak UN-a: U Severnoj Koreji sve veća nestašica hrane\nU Severnoj Koreji raste nesigurnost nabavke hrane i ponegde vlada glad posle zatvaranje granice sa Kinom 21. januara i drugih mera zbog pandemije korona virusa, upozorio je stručnjak Ujedinjenih nacija (UN), prenosi agencija Beta.\nSpecijalni izvestilac UN za ljudska prava u Severnoj Koreji, Tomas Ohea Kvintana (Tomas Ojea Quintana), govoreći u svoje ime, pozvao je međunarodnu zajednicu da hitno reaguje.\nPosle "nestašice hrane koja je 1990-ih godina izazvala katastrofalne posledice u Severnoj Koreji, zabrinjavajuća je sadašnja nestašica i nesigurnost nabavke hrane", rekao je Kvintana.\nS. Koreja uvela zabranu prekograničnog putovanja\nPo njegovim rečima, sve je više porodica koje mogu da obezbede samo dva obroka dnevno, neke porodice jedu jedino kukuruz, a neke gladuju.\nOn je pozvao Savet bezbednosti UN da zato preispita međnarodne sankcije protiv Severne Koreje.\nStručnjaci su procenili da sue 1990-ih godina u Severnoj Koreji od gladi umrle stotine hiljada ljudi. Više od 40 odsto stanovništva te zemlje je pre ovogodišnjeg izbijanja pandemije već imalo teškoće da nabavi hranu i mnogi od njih su pothranjeni.\nSvako peto dete mlađe od pet godina u toj zemlji kasni s razvojem zbog neuhranjenosti, rekla je portparolka Svetskog programa za hranu Elizabet Birs tokom online konferencije za štampu.\n"Tolika nehranjenost znači da je nepovratna šteta naneta stotinama hiljada dece", upozorila je ona.\nKvintana je rekao da su stroge mere preduzete zbog pandemije kao što su zabrana izlaska napolje i zatvaranje granica, pogoršale situaciju.\nU martu i aprilu, severnokorejska trgovina s Kinom je opala za više od 90 odsto i mnogi prekogranični radnici ostali su bez primanja, rekao je on, navodeći "porast broja beskućnika u velikim gradovima", uključujući "decu ulice", a došlo je i do velikok poskupljenja lekova.\nPrema mišljenju stručnjaka UN-a, vojnici takođe trpe zbog nestašice hrane. On je izrazio zabrinutost zbog stanja u zatvorima, posebno u tajnim, logorskim, i pozvao Pjongjang da pusti oslabele zatvorenike.\nFotografije Rona Haviva iz logora u Prijedoru, Banjaluci i Mostaru


Vojvodina - most za odnose Beograda i Budimpešte\nNikakva internacionalizacija pojedinog etničkog pitanja u Vojvodini neće ništa dobrog doneti, ocenio je predsednik Skupštine Vojvodine Nenad Čanak nakon inicijative parlamentaraca Mađarske da se povodom serije nedavnih incidenata prema Mađarima u proceduru Parlamentarne skupštine Saveta Evrope uvrsti i dokument o položaju vojvođanskih Mađara.\n“Samo jasno pitanje šta je sa Vojvodinom kao sa političkim subjektom u celini sa svim njenim građanima može doneti solidna stabilna i trajna rešenja na ovim prostorima. Sva druga separatna rešenja će se završiti nagodbama na relaciji Beograd-Pešta, gde će Vojvodina biti nastanak i njene nacionalne zajednice most preko koga će svi gaziti.”\nSavez vojvođanskih Mađara preduzeo je u poslednje vreme mnoge poteze na internacionalizaciji pitanja incidenata prema Mađarima. Predsednik Jožef Kasa:\n“Zato što država tromo reaguje, a incidenti po broju i po jačini se pojačavaju, tako da tu mesta ćutnji nije bilo.”\nNenad Čanak primećuje da je indikativno da se opet kao u slučaju Hrvata početkom 90-tih godina izdvaja ijedna nacionalna zajednica sa kojom se pogoršavaju odnosi.\n“Što jasno pokazuje da nije ništa što je autohtono vojvođansko, nego da je u stvari uneto od spolja za dnevno-političke potrebe manipulacije strahom i tenzijama. Dakle u pitanju je ponovo pokušaj da se Vojvodina destabilizuje i za to je direktno odgovoran režim u Beogradu. Mislim da bi zbog toga predsednik vlade i u najmanju ruku ministar unutrašnjih poslova morali hitno da podnesu ostavke.”\nIstorija pokazuje da se svaki pokušaj neke zemlje matice da internacionalizuje položaj svoje dijaspore loše odražavao po položaj te same dijaspore, primećuje Čanak. Pokrajinski sekretar za nacionalne manjine Tamaš Korhe opet kaže da bi i sam bio srećan kada bi međunarodna zajednica mogla da prestane da se bavi stanjem ljudskih prava i položajem manjina u Srbiji.\n“Iako smatram da svakako nije dobro ako se te stvari moraju rešavati van institucija sistema države, ali izgleda da država još nije preduzela sve adekvatne mere koje može u cilju da takvih incidenata bude manje i da se rasvetle svi ovi događaji korektno.”


U prisustvu predstavnika lokalne samouprave, Fonda za kapitalna ulaganja Vojvodine, izvođača radova i građana, ministar životne sredine, rudarstva i prostornog planiranja Oliver Dulić i generalni direktor JP „Srbijagas“ Dušan Bajatović otvorili su u Novom Žedniku gasovod visokog pritiska od Azotare do Glavne merno-regulacione stanice Mišićevo i krak tog gasovoda prema Novom Žedniku. U rad su puštene i dve glavne merno-regulacione stanice, u Mišićevu i Novom Žedniku.\n„Samo stanovnici ovih naseljenih mesta znaju koliko je važno da u budućnosti dobiju gas, jer će im to olakšati život i obezbediti jednostavnije i komfornije grejanje. Dovođenje gasa u ovaj kraj ispuniće i jednu od vizija razvoja ovog dela Subotice, a to je da otvorimo i pokrenemo industrijsku zonu između Novog Žednika i Čantavira, za koju je već odvojeno 100 hektara i u kojoj već postoje investitori koji su spremni da ulože novac, a njihov jedini uslov bio je da postoji neophodna infrastruktura. Danas smo i taj uslov ispunili“, rekao je Oliver Dulić nakon otvaranja ovih značajnih gasovodnih objekata, uz ocenu da je upravo ovo jedan od ključnih poteza koji može da obezbedi bolji život za ceo ovaj region.\nGeneralni direktor Srbijagasa Dušan Bajatović podsetio je prisutne da je prilikom formiranja Vlade Republike Srbije i tadašnjeg Izvršnog veća Vojvodine, napravljen dogovor da se do kraja njihovih mandata završi gasifikacija Vojvodine, tako da je posao u Novom Žedniku još jedan segment u tom velikom projektu. „Izuzev Bele Crkve, u svim ostalim opštinama i gradovima Vojvodine gasifikacija je ili završena ili započeta. Trenutno je Srbijagas u gasnu privredu, i to u završene poslove, ukupno uložio oko 180 miliona evra, od toga je oko 107 miliona uloženo u projekte izgradnje distributivne mreže. Zahvaljujući objektima koje danas otvaramo dvanaest mesnih zajednica, 17.000 domaćinstava, odnosno 40.000 stanovnika dobiće mogućnost korišćenja gasa. Takođe, gas će biti na raspolaganju i industrijskoj zoni, jer investitori danas zahtevaju kompletnu infrastrukturu. Mi smo obezbedili gas, koji se u privredi koristi ne samo kao energent, već i kao sirovina. Posao je urađen po najvišim standardima, cena priključka za domaćinstva biće oko 550 evra, a građanima ćemo, u saradnji sa našim bankama, omogućiti da gas uvedu na kredit od 3 do 5 godina sa minimalnom kamatom“, izjavio je Dušan Bajatović.\nDužina gasovoda visokog pritiska od Azotare do Mišićeva je 20.880 metara, kapacitet GMRS Mišićevo je 12.415 m3/h, a MRS Mišićevo 2.250m3/h, pri čemu od Mišićeva treba postviti gasovode srednjeg pritiska do Bajmoka i Tavankuta, koji još nisu izgrađeni. Gasovod visokog pritiska do Novog Žednika dug je 6.888 metara, a kapacitet GMRS Novi Žednik je 7.750 m3/h, a MRS Novi Žednik 2.500 m3/h.\nOvaj projekat, u ukupnoj vrednosti od oko 2 miliona evra, zajedno su investirali Fond za kapitalna ulaganja Vojvodine i JP „Srbijagas“. V.d. direktora Fonda Nebojša Malenković pojasnio je da je Fond u ovoj investiciji učestvovao sa 160 miliona dinara i da je projekat u Subotici početak dobre saradnje i partnerskog odnosa sa Srbijagasom. Takvi projekti, sasvim sigurno, biće nastavljeni i ubuduće, rekao je Malenković. I predstavnici Skupštine grada Subotice pozdravili su završetak izgradnje gasovoda i pripadajućih merno-regulacionih stanica, čime će južni i zapadni deo grada u potpunosti biti pokriven gasovodnom mrežom.


Zaev: istorijska poseta pape - Kazaljka\nNaslovna/Novo/Balkan/Zaev: istorijska poseta pape\nPremijer Severne Makedonije Zoran Zaev izjavio je da je današnja istorijska poseta pape Franje Skoplju, veliko priznanje Severne Makedonije u globalnoj zajednici progresivnih zemalja, javlja AA.\nObraćajući se novinarima u medijskom centru makedonske vojske, Zaev je naglasio da je njegova zemlja ponovo u fokusu svetske pažnje.\n“Poseta Njegove Svetosti, prvog čoveka Katoličke crkve i Vatikana, pape Franje, kao prva poseta našoj zemlji od strane jednog pape, veliko je priznanje za zemlju koja je zauzela mesto u globalnoj zajednici naprednih zemalja”, izjavio je Zaev.\nPrema rečima Zaeva, zahvaljujući poseti pape Franje, Vatikan, Evropa i celi svet prepoznaju vrednosti, lepote različitih kultura, etničkih zajednica i različitih religija, koje žive u društvu za sve.\n“Samo misom kojom je papa Franjo blagoslovio katoličke vernike i sve ostale građane dobre volje, izraženo je poštovanje prema jedinstvu naše zemlje koju negujemo vekovima. Ovo je snažan podsticaj i podrška za sve nas. Ovo je poruka poslata svetu putem stotina novinara i televizijskih ekipa koji su bili u ovom istorijskom danu u Severnoj Makedoniji”, rekao je Zaev.\nPapa Franjo je ranije danas, u obraćanju državnom vrhu i predstavnicima diplomatskog kora i civilnog društva, izjavio da je Severna Makedonija “most između Istoka i Zapada i mesto gde se susreću kulturne struje, gde su ujedinjene mnoge posebnosti ovog kraja”.\nZa različite etničke i verske zajednice u Severnoj Makedoniji kazao je da su mozaik u kojem je svaki kamenčić neophodan za originalnost i lepotu cele slike, koja se može ugraditi u srca budućih generacija.\nPapa Franjo je u govoru u predsedničkoj palati, kao i tokom mise koju je održao u centru Skoplja pred oko 15.000 građana i vernika, rekao da je multietničko društvo Severne Makedonije model za region.\nBivša SFRJ grca u nezaposlenosti


Sloga i Zlatar na čelu rukometne PLZ - Radio Sto Plus\nSloga i Zlatar na čelu rukometne PLZ\nRazlika između četiri najbolja tima u zapadnoj grupi Prve rukometne lige je samo dva boda, Sloga iz Požege i novovaroški Zlatar preuzeli su vodeće pozicije, dok je Novi Pazar tek u 15. kolu ostvario prvu pobedu na domaćem terenu. Novopazarci su savladali čačansku Mladost...\nRazlika između četiri najbolja tima u zapadnoj grupi Prve rukometne lige je samo dva boda, Sloga iz Požege i novovaroški Zlatar preuzeli su vodeće pozicije, dok je Novi Pazar tek u 15. kolu ostvario prvu pobedu na domaćem terenu.\nNovopazarci su savladali čačansku Mladost sa 32:20 (14:10), a do trijumfa ih je predvodio Emir Brunčević sa 12 golova.\nZlatar je u Aleksandrovcu slavio protiv Župe 54 sa 36:31, Priboj je na svom terenu pobedio ekipu kruševačkog Kneza Lazara rezultatom 27:26, dok je Sloga u derbiju savladala gostujuću Mokru Goru iz Zubinog Potoka sa 33:25 i smenila je na čelu tabele.\nPrvoplasirana Sloga osvojila je 25 bodova, a slede Zlatar i Mokra Gora sa po 24 i aranđelovački Šamot 65 sa 23 boda. Priboj je šesti sa 16, dok je Novi Pazar na pretposlednjem 11. mestu sa pet bodova.\nPazarski rukometaši će u sledećem kolu gostovati Mokroj Gori, a Zlatar će dočekati ekipu Priboja.


Računovodstvene agencije imaju još 18 meseci da usklade poslovanje sa Zakonom o računovodstvu\nMinistarstvo finansija je svojim saopštenjem pozvalo sva pravna lica i preduzetnike koji se bave pružanjem računovodstvenih usluga u R.Srbiji, a još uvek nisu ispunili zakonsku obavezu i uskladili poslovanje sa Zakonom o računovodstvu, da blagovremeno podnesu zahtev za dobijanje dozvole za pružanje računovodstvenih usluga i upišu se u Registar pružalaca računovodstvenih usluga.\nPodsećamo da su pravna lica, odnosno preduzetnici koji imaju registrovanu pretežnu delatnost za pružanje računovodstvenih usluga, dužni da usklade svoje poslovanje sa odredbama Zakona o računovodstvu, najkasnije u roku od tri godine od dana stupanja na snagu ovog zakona, odnosno do 1. januara 2023. godine. To znači da pomenuta pravna lica i preduzetnici do tada moraju imati izdatu dozvolu za pružanje računovodstvenih usluga od strane Komore ovlašćenih revizora i da budu upisani u Registar pružalaca računovodstvenih usluga koji vodi Agencija za privredne registre (APR).\nPrema aktuelnim podacima iz APR-a, na dan 30. jun 2021. god., dakle 18 meseci pre isteka pomenutog roka, ukupno su 342 pravna lica i preduzetnika upisana u Registar, čime su uskladili svoje poslovanje sa ovim zakonom.\nMeđutim, postoji značajno veći broj pravnih lica i preduzetnika koji još uvek nisu podneli zahtev za dobijanje dozvole za pružanje računovodstvenih usluga kod Komore, i samim tim nisu upisani u pomenuti Registar, te ih Ministarstvo finansija poziva da to učine.\nZa nepostupanje u skladu sa navedenim odredbama Zakona o računovodstvu, ovim zakonom su propisane novčane kazne i to:\n1) od 100.000 do 3.000.000 dinara za privredni prestup za pravno lice,\n2) od 20.000 do 150.000 dinara privredni prestup za odgovorno lice u pravnom licu i\n3) od 100.000 do 500.000 dinara prekršaj za preduzetnika.\nPodsećamo i da je, saglasno Pravilniku o uslovima i načinu javnog objavljivanja finansijskih izveštaja i vođenju Registra finansijskih izveštaja, koji je donet na osnovu Zakona, propisano da se počev od 1. januara 2023. god. finansijski izveštaj neće smatrati potpunim ako je sastavljen od strane pravnog lica, odnosno preduzetnika koje nije upisano u Registar u slučaju kada je vođenje poslovnih knjiga povereno. U tom slučaju APR će bez odlaganja takav izveštaj javno objaviti kao nepotpun.\n22.07 Odbor za privredu prihvatio Predlog zakona o zaštiti potrošača\n21.07 Poreska prijava PPDG-3R podnosi se isključivo na novom obrascu\n21.07 Puštena u rad nova, unapređena verzija informacionog sistema za eGrađevinske dozvole\n07.07 Od 1. jula u primeni su izmenjeni iznosi republičkih administrativnih taksi\n05.07 Računovodstvene agencije imaju još 18 meseci da usklade poslovanje sa Zakonom o računovodstvu\n30.06 Podnošenje zahteva za poresko oslobođenje od 1.7.2021. god.\n29.06 Podsećamo, 30 juna ističe rok za dostavljanje redovnih godišnjih finansijskih izveštaja za 2020. godinu\n28.06 Dopuna Pravilnika o PDV-u - na snazi od 1. jula 2021. god.\n23.06 Na šta se građani najviše žale Sekretarijatu za inspekcijske poslove?\n22.06 Poziv za podnošenje prijava za dodelu bespovratne pomoći (grantova)


Bojana Jovanovski: Verujem u pobedu Srbije // Vesti // Teniski Savez Srbije\nDatum objave: 15.04.2014. // Kategorija: Vesti\nOd duela protiv Slovačke u Beogradu aprila 2010. godine, reprezentacija Srbije postala je jača za nadolazeću Bojaninu mladost. Prva pobeda za Srbiju ostvarena pod svodom beogradske „Arene“, kao da joj je dala krila da uzleti do visina WTA liste i ponese tada epitet najmlađe teniserke u top 50 igračica sveta. Drugi reket NIS Fed kup selekcije Srbije 22- godišnja Bojana Jovanovski (39. na WTA listi) od juče vredno trenira na centralnom terenu Arenele teniskog centra u Bukureštu gde će se 19- i 20. aprila reprezentacije Rumunije i Srbije boriti za opstanak u Svetskoj grupi B.\nBojana je godinama jedan od glavnih stubova srpskog tima, bila je kovač velikih poena i pobeda za Srbiju u poslednjih 4 godine. Kao prvi reket reprezentacije, sa nepunih 20-godina predvodila je naš tim do velike i čuvene pobede nad selekcijom Kanade u Novom Sadu kada je pobedila oba singla i dubl, osvojila je ključne poene u istorijskom meču protiv Belgije (singl i dubl) kada je Srbija ostvarila plasman u polufinale Svetske grupe A. Odigrala je do sada 15 mečeva u Fed kupu, ostvarila devet pobeda.\nTežak zadatak čeka tim Srbije, teško gostovanje u Rumuniji, najteži mogući protivnik u borbi za opstanak u eliti, ali i sada kao i godinama unazad naše devojke su spremne za sve izazove.\n„Verujem u našu pobedu, verujem da možemo savladati Rumuniju, koja ima izuzetan tim, sa sjajnim igračicama i velikim borcima na terenu. I naš tim krase isti kvaliteti i mi imamo snagu, volju, želju i žar za pobedom, sigurno je da ćemo dati sve od sebe da Srbija ostane u eliti, jer tu i pripadamo. Od svih reprezentacija koje smo mogli izvući za ovaj meč baraža, sigurno je da smo dobili najtežu moguću varijantu, ali to nas ne sputava i ne nameće dodatan pritisak, verujemo u sebe i verujemo da možemo iz Bukurešta otići nasmejani i bogati za još jednu pobedu našeg tima“ – kaže Bojana.\nŠljaka centralnog terena Arenele centra u Bukureštu osetila je snagu udaraca loptica koje je tokom dva dana treninga slala mlada srpska teniserka, ali već dugo godina potvrđeni as naše selekcije – Bojana Jovanovski.\n„Teren je odličan, trenizi protiču onako kako smo i zamislili, forma je u uzlaznoj putanji i sigurna sam da ću biti spremna za mečeve koji nas čekaju za vikend. Od učešća na turniru u Majamiju nisam se takmičila, iskoristila sam ove tri nedelje najpre za oporavak, zatim i za veliki rad i pripremu na šljaci na otvorenom, dakle za uslove koji naš očekuju ovde u Bukureštu. Verujem da će biti pravi spektakl u subotu centralnom terenu Arenele tenis centra koji je izuzetno lep i koji podseća na pravu gladijatorsku arenu, što i ide uz jedan ovako važan susret i timove koji će se boriti u ovom meču. I mi i oni smo žedni ove pobede, neće biti lako ni domaćinu, a ni nama, borićemo se do poslednje lopte sa verom u trijumf“ – zaključila je Jovanovski koja nakon takmičenja u Bukureštu odlazi na WTA turniru u Maroku, gde započinje turneju na šljaci koja će se završiti učešćem na drugom gren slem turniru u sezoni Rolan Garosu.


Kalifornija na putu da reši budžetsku krizu\nSenat i Skupština Kalifornije u petak su izglasali kompromisni predlog budžeta koji je početkom nedelje obelodanio guverner Arnold Švarceneger. Mnoge savezne dražave suočavaju se sa budžetskim deficitom, ali je on najveći u Kaliforniji – 26 milijardi dolara. Kritičari, medjutim, tvrde da dugoročni budžetski problemi Kalifornije njime nisu rešeni.\nPosle više meseci intenzivnih pregovora guverner Švarceneger i lideri poslaničkih klubova objavili su u ponedeljak da su došli do kompromisa.\n„Ovaj budžet ne predviđa povećanje poreza, on se oslanja na smanjenje potrošnje. Izborićemo se sa celim deficitom od 26 milijardi dolara, od čega oko 15 milijardi otpada na smanjenje troškova,“ istakao je tom prilikom Švarceneger.\nOvaj dogovor okončaće krizu koja je Kaliforniju, koja ima osmu najveću ekonomiju na svetu, dovela do toga da nije mogla da plati svoja dugovanja i bila je primorana da umesto novca izdaje menice što je još više narušilo njen loš kreditni status.\nRanije ovog meseca, guverner je naredio da se radnici koji rade za državu Kaliforniju pošalju na trodnevni prinudni odmor što je izazvalo proteste.\nKada bi ova mera nastavila da se primenjuje država bi uštedela više od milijardu dolara godišnje. Još jedna milijarda bi se uštedela kroz smanjenje izdataka za zdravstveno osiguranje siromašnih. Najveća ušteda doći će kroz smanjenje budžeta za školstvo i ona bi trebala da iznosi 9 milijardi dolara. Profesor Državnog Univerziteta Kalifornije Nejt Tomas kaže da će budžetski rezovi škoditi i studentima i akademskim radnicima:\n„Što se tiče onih koji će biti pogođeni otpuštanjima, kursevima koji više neće biti dostupni, i smanjenjem broja upisanih studenata, to će biti: pre svega, radnička klasa, mnogi studenti koji su se prvi u svojoj porodici upisali na univerzitet – pripadnici manjina - Hispanci, Afroamerikanci – to su ljudi koji će zaista imati problema.“\nLokalne vlasti će izgubiti više od 4 milijarde dolara i moraće da štede na osnovnim delatnostima poput čišćenja ulica i održavanja reda u saobraćaju. Novi dogovor podrazumeva proširenje oblasti u kojoj se nalaze naftne bušotine blizu obale u okolini Santa Barbare. Ovaj potez će stvoriti dodatnu zaradu, ali će uznemiriti borce za zaštitu životne okoline. Više od milijardu dolara biće uzeto iz budžeta za zatvore, a mogućnost ranog puštanja na slobodu nekih zatvorenika je razljutila pojedince u guvernerovoj republikanskoj partiji. Ekonomisti kažu da će budžetski rezovi ostaviti traga na ekonomiji Kalifornije koja je već pogođena sve većom nezaposlenošću i povećanjem broja ljudi koji ne mogu da otplate hipoteke. Politički analitičar Šeri Bebić-Džefi sa Univerziteta južne Kalifornije kaže da će novi budžet pomoći u prvom trenutku, ali da će biti problema na duge staze:\n„Biće to vrlo slabe, privremene mere i mi ćemo se ponovo naći pred istim problemom,“ kaže Bebić-Džefi.\nMalo je onih koji su srećni novim predlogom budžeta, ali oni koji podržavaju njegovo usvajanje kažu da je to neizbežan korak ka sređivanju finansija Kalifornije.


Partizan - Promovisan dvojac, Iliev najavio transfer bombe! - Sportske.net\nPartizan - Promovisan dvojac, Iliev najavio transfer bombe!\nFudbalski klub Partizan predstavio je prva dva pojačanja u zimskom prelaznom roku, a sportski direktor Ivica Iliev najavio je spektakularan prolećni deo sezone.\nKup - Sutra žreb parova 1/4 finalaPartizan - Šta Ćurković očekuje od Tomića i Ilieva u prelaznom roku?Partizan se zahvalio Druloviću i najavio organizaciju!Grujić je Liverpulov, a Andrija bi mogao među "Građane"!Ćurković ''utešio'' Grobare: ''Bilo je i gore, sećate se kad je Zvezda bila prvak Evrope...''\nSportski direktor Fudbalskog kluba Partizan Ivica Iliev rekao je danas da očekuje da će crno-beli imati "spektakularan" prolećni deo sezone u Super ligi Srbije.\n"Možemo da obećamo vrhunska pojačanja, nekoliko bombi prelaznog roka, vrhunskog trenera i vrhunski fudbal od proleća. Mnogo navijača, spektakl kakav Partizan zaslužuje. Bićete oduševljeni", rekao je Iliev novinarima na stadionu Partizana.\n"Tim se pravi od golmana i kad se saopštava tim počinje se od golmana. Tako smo i mi krenuli. Vrlo brzo ćete čuti i nova imena, uveren sam da ćete biti i iznenađeni", rekao je Iliev.\n"Mi tražimo igrače koji će se uklopiti u našu filozofiju. Ja sam pre 20 godina došao u klub i za to vreme sam naučio kakav je profil igrača potreban...Biće pojačanja, to znači da će biti i odlazaka iz kluba", dodao je sportski direktor Partizana.\nNovinare je zanimalo i da li ima ponuda za neke igrače Partizana.\n"Nemamo ponudu ni za jednog igrača. Bilo je razgovora, ali konkretna ponuda u klub nije stigla. Za neke igrače smo odbili i razgovor o prodaji", naveo je Iliev.\nIgrač koji se najčešće pominje kada je reč o odlasku iz Partizana je Andrija Živković. Poslednji klub koji se povezuje sa Živkovićem je Mančester siti.\n"Normalno je da se svi veliki klubovi interesuju za njega. Nema tu ništa čudno, a šta će biti na kraju videćemo možda uskoro, možda na leto", rekao je Iliev.


ŽARIŠTE Od Vlade Srbije traži se formiranje posebanog Kriznog štaba za opštinu Vlasotince - JuGmedia\nŽARIŠTE Od Vlade Srbije traži se formiranje posebanog Kriznog štaba za opštinu Vlasotince\nZbog sedmoro zaposlenih koji su COVID pozitivni i još dvoje čiji se rezultati čekaju, Zavod za javno zdravlje Leskovac naložio je odlazak u samoizolaciju svih 36 radnika iz jedne od četiri hale u preduzeću „Maša impeks“ u Stajkovcu.\nU ovom preduzeću, koje izrađuje proizvode i ambalažu od plastike, postoje četiri hale, u svima se radi u tri smene, sa 12 do 15 radnika po smeni, a svi potvrđeni slučajevi COVID-a su iz jedne smene u hali 1, stoji u dopisu Zavoda koji je upućen i opštinskom Štabu za vanredne situacije.\nSvoj sinoćnji zahtev da se obustavi relaksiranje mera u Vlasotincu, opštinski štab dopunio je jutros zahtevom da se formira poseban Krizni štab za opštinu Vlasotince.\n„I pored svih preduzetih preventivnih i operativnih mera, evidentno je rapidno povećanje broja zaraženih u poslednjih nedelju dana, čime je situacija po život i zdravlje ljudi vrlo nepovoljna. Procena je da će se ona i dalje usložnjavati“, stoji u dopisu upućenom jutros republičkom Kriznom štabu.\nKarantinsko izvođenje Mocartove Prve simfonije, Nemanja kao gudački kvartet\nStigli rezultati: Od 462 testirane osobe 46 sa virusom korona\nposebni krizni štab\nNa lekarske intervencije u Srbiji čeka više od 50.000 pacijenata\nBroj ljudi u Srbiji koji čekaju lekarske intervencije prešao je 50.000, a poslednji na listi za ugradnju proteze kolena svoj red će, možda, dočekati…\nKnjiga „Nebeske heroine sveta“ predstavljena u Grdelici\nStanovnici Grdelice su u Domu kulture u Grdelici imali izuzetnu čast da prisustvuju promociji knjige "Nebeska heroina sveta" Radmile Tonković koja živi…\nTri osobe preminule u Vranju, novoobolelo 66\nU kovid bolnicama Zdravstvenog centra Vranje u poslednja 24 sata preminula su tri pacijenta od posledica korona virusa, hospitalizovano je 107 pacijenata,…\nvolim lebane na Uhapšen direktor Komunalca u Lebanu zbog pronevere 6,1 miliona dok je vodio JKP Imovinu\nonaj ko zna na Uhapšen direktor Komunalca u Lebanu zbog pronevere 6,1 miliona dok je vodio JKP Imovinu\nMIRA na Na Savindan uručene novčane nagrade za 296 mladih iz Leskovca ukupne vrednosti 8,8 miliona dinara\nSara na Na Savindan uručene novčane nagrade za 296 mladih iz Leskovca ukupne vrednosti 8,8 miliona dinara\nJJelena na Gradonačelnik Cvetanović: Za 9 godina dupliran budžet za obrazovanje


Početak/Društvo/Novo osvetljenje na semaforima za bolju vidljivost signalizacije kod škola\nNiške Vesti27. jula 2016.\nNa semaforima na uglu Bulevara Medijana i Knjaževačke ulice, kod škole “Miroslav Antić”, postavljene su nove lanterne, što će omogućiti bolju vidljivost signalizacije i uštedu struje.\nPostavljanjem novih semaforskih lanterni na ovoj lokaciji počela je modernizacija saobraćajne signalizacije u gradu koja će do nove godine obuhvatiti gotovo sve važne raskrnice i punktove u blizini škola.\nZamena starih lanterni koje su do sada funkcionisale preko običnog unutrašnjeg osvetljenja novim LED osvetljenjem omogućava bolju vidljivost signalizacije ali i uštedu u potrošnji električne energije, naglasili su u gradskoj vlasti.\n„Do sada je rad semafora na ovoj raskrsnici u pogledu potrošnje električne energije koštao 15 hiljada dinara mesečno, a sada će pomoću novog led osvetljenja ova suma biti značajno smanjena pa će mesečno za ove potrebe biti izdvajano 2 hiljade dinara„ rekao je gradonačelnik Niša Darko Bulatović.\nPrema njegovim rečima ovo je važno i zbog bolje bezbednosti učesnika u saobraćaju, jer je sada uočljivost semafora tokom dana znatno bolja.\nSredstva za zamenu lanterni obezbedio je Savet za baezbednost u saobraćaju i za ovu namenu izdovojeno je oko 8 miliona dinara, dok je ukupna vrednost svih radova na modernizaciji saobraćajne signalizacije oko 15 miliona dinara.\nDarko Bulatović lanterne led osvetljenje OŠ osvetljenje Raskrsnica saobraćaj Semafori vidljivost


„Džez poezi kabare“ kreću u promociju albuma prvenca: Pesma „Šangaj“ stiže za Dan žena\nFoto: Mišo Kočić / RAS Srbija\nBanjalučki muzičko-poetski sastav "Džez poezi kabare" nastavlja promociju svog albuma prvenca “Ne pravdam se, već se ispovijedam” video spotom za prvi singl sa albuma, pesmu “Šangaj”.\n"ŠANGAJ" JAZZ POESY CABARET\n- Nakon koncertne promocije u decembru prošle godine, u saradnji sa našim izdvačem RTRS krenuli smo u snimanje prvog od dva dogovorena video spota. Nažalost, zbog naših privatnih obaveza i same organizacije produkcije, to nije išlo brzinom kojom smo hteli, ali velikim trudom i zalaganjem, pre svega sjajne ekipe koja stoji iza spota, posao je napokon blizu završetka, pošto je spot u montaži. Od 8. marta kreće radijska promocija pesama sa albuma, a spot za pesmu “Šangaj” trebao bi se pojaviti do polovine marta - kaže Berendika i dodaje da je proces snimanja bio veoma zanimljivo iskustvo za “Džez poezi”.\nJazz Poesy Cabaret  Ona spava\n- Aleksandar Zorić je radio fotografiju, Duško Lazić se bavio rasvetom, Milan Todorović je producent i Siniša Žigić kao montažer spota. Takođe tehničku i scenografsku podršku sa takođe radile moje kolege sa RTRS i ovim putem moram se zahvaliti na neverovatnoj podršci i jednom neverovatnom entuzijazmu uloženim u rad na ovom spotu i kompletan rad oko benda u zadnje vreme. Žive kadrove benda smo snimali u klubu “Rudi” u jednoj sjajnoj džez atmosferi sa nekim toplim svetlom, dok je drugi, igrani deo spota radio Mišo uz punu kreativnu slobodu – kaže Saša.\nJazz Poesy Cabaret LJUBAV\nPočetak promocije je sticajem okolnosti, ali donekle i željom benda tempiran za 8 mart ili Dan žena, pošto je ljubav prema ženama tema pesme “Šangaj” .\n- “Šangaj” je ljubavna pesma posvećena svim ženama, koliko god to na prvi mah zvučalo patetično, znamo da je istinito, jer se oko ljubavi ovaj svet vrti, i nekako nam je bilo logično da Dan žena ili 8. mart bude datum njene promocije. Iako je logiku u našim pesmama, za razliku od emocije, teško pronaći, pošto je jednom prilikom režiser Mišo pitao Nebojšu: “Zašto se pesma zove “Šangaj”, kada se sve dešava u Pekingu”, na šta mu je Kuruzović dao prilično logičan odgovor : “eto zato”(smeh), ap ako tražite logiku nećete je lako naći - kaže Brendika i dodaje da je izlazak albuma definitivno promenio percepciju benda i publike.\nKažu kako su na promociji albuma ili bolje rečeno projekta “Ne pravdam se, već se ispovijedam” u decembru prošle godine, definitivno shvatili da se promenila percepcija benda, "kako između nas samih, tako i prema publici".\n- Imali smo jednu neverovatnu energiju u tom prostoru, materijalizovali smo jedan ogroman posao, u koji je uložena energija mnogo pozitivnih ljudi i kad smo izašli na binu osetili smo tu razmenu pozitivne energije. Teško je to opisati kao koncert ili promociju, to je bilo više druženje svih članova “Džez poezi” porodice, jedna neverovatnu bliskost, gde smo mi vrlo jasno osetili da to što radimo ima neki značaj i vrednost, koja prevazilazi sam muzički okvir - kaže frontmen “Džez poezi Kabarea”.\nBerendika kaže da će bend nakon predstavljanja spota za pesmu "Šangaj" krenuti u ozbiljnu promociju prvenca.\n- Sredinom marta planiramo prvo malu koncertnu promociju i druženje povodom izlaska spota za pesmu” Šangaj”. Nakon čega bi trebali da održimo nekoliko koncerata u Višegradu, Foči, Trebinju, Kozarskoj Dubici, Jezeru i Čelincu. U pregovorim smo sa organizatorima “Nišvila” oko nastupa na festivalu, radimo na jednoj aplikaciji pomoću koje bi se mogla skinuti naša muzika sa interneta i što je najvažnije počeli smo rad na pesama za drugi album, ukratko “Džez poezi” neće stati - jasan je Berendika.


Produžite život, recite ne pušenju – Semendria\n1. jun 2011. DRUŠTVO – Pružanjem saveta o zdravim stilovima života i zamenom voća za cigarete, medicinski radnici Zdravstvenog centra Sveti Luka, u saradnji sa aktivistima Crvenog krsta, na gradskom trgu obeležili su Svetski dan bez duvanskog dima.\nSvetska zdravstvena organizacija izabrala je da “Okvirna konvencija o kontroli duvana” bude tema Svetskog dana bez duvanskog dima, koji se obeležava i u Srbiji. Ovogodišnji slogan akcije “Dobar izbor – zdrava Srbija”, posvećen je obeležavanju pet godina od ratifikacije pomenute konvencije u našoj zemlji i promociji štetnih efekata duvanskog dima.\nPušenje predstavlja najznačajniji pojedinačni faktor rizika za bolesti srca, krvnih sudova i malignih oboljenja. Svetska statistika pokazuje da su najdelotvornije mere u spašavanju ljudskih života povećanje cena cigareta, što je u Srbiji dovelo do delimično smanjene upotrebe cigareta, zatim zabrane reklamiranja i pušenja na javnim i radnim mestima. Zbog svega toga, već tradicionalno zdravstveni radnici Doma zdravlja priključuju se akciji borbe protiv pušenja.\nPrema podacima relevantnih zdravstvenih institucija, u Evropi godišnje više od milion ljudi umre od posledica izazvanih pušenjem, a najviše zabrinjava podatak da čak 19.000 ljudi strada zbog pasivnog udisanja duvanskog dima.\nPušači navode da je najteže promeniti navike i zato su pušačima u Srbiji, kao pomoć pri odvikavanju od te pošasti, dostupna savetovališta, lekovi, nikotinske žvake i drugo. Većina pušača prekida da upotrebljava cigarete usled narušenog zdravlja, ali postoje I drugi razlozi za to.\nU poređenju sa prvim istraživanjem sprovedenim novembra 2010. godine, značajno je smanjena izloženost stanovništva duvanskom dimu – na radnim mestima sa 45 na 35 odsto, u školama sa 44 na 23 procenta.\nPrema podacima Miistarstva zdravlja, u Srbiji puši više od 33 odsto odraslogstanovništva, odnosno 38 procenata muškaraca i 30 odsto žena.Istraživanje o efektima Zakona o zaštiti stanovništva od izloženosti duvanskom dimu je pokazalo da među stanovnicima Srbije postoji razvijena svest o tome da je Zakon donet kako bi se unapredilo i zaštitilo njihovo zdravlje od izloženosti i štetnog uticaja duvanskog dima.\n« Skupština daje u zakup plac za rafineriju\nBlokiran Kovinski most »


ComTrade Shop postao sponzor Udruženja srpskih košarkaških sudija | PC Press\nComTrade Shop postao sponzor Udruženja srpskih košarkaških sudija\n4. decembar 2009. 7. avgust 2017. PC Press\nNa konferenciji za štampu organizovanoj 3.decembra 2009., u Kući Košarke objavljeno je partnerstvo između ComTrade Shop-a i Udruženja srpskih košarkaških sudija. Udruženje srpskih košarkaških sudija (USKS) okuplja licencirane arbitre koji vode zvanične košarkaške utakmice na svim nivoima i veoma je važan faktor za postizanje uspeha u ovom sportu. ComTrade Shop, kao deo ComTrade Grupacije koji je u direktnom kontaktu sa potrošačima, želi da promoviše fer-plej, integritet i nepristrasnost, vrednosti koje definišu kvalitetno sportsko suđenje, ali i kvalitetne međuljudske odnose.\nUgovor su potpisali Ilija Belošević, Predsednik Udruženja srpskih košarkaških sudija, i Tatjana Ferendino, menadžer za odnose sa javnošću ComTrade Grupacije.\n„Nakon skoro tri godine postojanja, Udruženje srpskih košarkaških sudija sa preko 900 članova izraslo je stabilnu sportsku organizaciju, koja sigurno i permanentno funkcioniše na teritoriji Srbije. Iako smo važan i priznat činilac Košarkaškog saveza Srbije, mi smo nezavisna organizacija koja se bavi isključivo podizanjem nivoa košarkaškog suđenja i unapređenjem košarke u Srbiji. Kao neprofitabilna organizacija finansiramo se isključivo putem sponzora – donatora, koji na različite načine pomažu sve aspekte našeg rada.\nUgovor koji danas potpisujemo odnosi se na sezonu 2009/10, u kojoj će naše najkvalitetnije sudije na svojim dresovima u Košarkaškoj ligi Srbije, a zatim i u Superligi i Play-off-u, ponosno nositi ime i logo ComTrade Shop-a, maloprodajnog lanca ComTrade grupacije. Ujedno se zahvaljujem kompaniji što je našla interesa i sredstava da investira u razvoj košrakaškog sporta u Srbiji kroz finansiranje naše organizacije.“ izjavio je za novinare gospodin Belošević.\nTatjana Ferendino se javnosti obratila sledećim rečima: „U prirodi sporta je da igrači budu u prvom planu, ali veoma važnu ulogu u razvoju srpske košarke odigrale su i sudije. ComTrade Grupacija je posvećena razvoju sporta u svim državama u kojima je prisutna, a ovim ugovorom želimo da nastavimo pozitivnu tradiciju i pomognemo domaćoj košarci da iznedri još jednu generaciju novih budućih „legendi“. Sigurni smo da će uz našu materijalnu i logističku podršku sudije moći još bolje da se koncentrišu na donošenje pravih odluka na utakmicama. Takođe se nadamo da će ugovor ComTrade Shop-a sa Udruženjem srpskih košarkaških sudija otvoriti sledeće poglavlje u istoriji domaće košarke, poglavlje u kome će neki novi klinci biti košarkaški ambasadori naše zemlje.“\nTagovi: Comtrade Group, Udruženje srpskih košarkaških sudija\n← mt:s i Tuck pokreću novu uslugu MOBI-Karta povodom premijere filma ”Avatar”\nSiemens: Inovacije u prvom planu na trećem Festivalu nauke →


Veliki odziv za konverziju stambenih kredita u švajcarskim francima | Nova Ekonomija\nIlustracija, Foto: Nova ekonomija\nPonude za konverziju stambenih kredita indeksiranih u švajcarskim francima, koje su banke u Srbiji uputile u Zakonom propisanom roku, naišle su na veliki odziv korisnika, navodi se u saopštenju Udruženja banaka Srbije.\nKonverziju je, tako, do sada prihvatilo oko 60 odsto ukupnog broja klijenata, dok je kod pojedinih banaka konvertovano i do 85 odsto kredita.\nOve brojke nisu konačne, jer rok za izjašnjavanje klijenata još uvek traje. Poslednji rok u kome korisnici kredita treba da se izjasne varira od banke do banke, pošto su ponude poslate u različitim vremenskim intervalima.\nUBS: Zakon o konverziji će olakšati otplatu kredita u "švajcarcima"\nZakon je predvideo rok za izjašnjavanje od 30 dana od dana kada je klijent primio ponudu banke, navodi se u saoštenju ovog udruženja.\n„Prema do sada prikupljenim podacima, možemo zaključiti da je većina korisnika stambenih kredita indeksiranih u švajcarskim francima prihvatila da je Zakon o konverziji najbolje rešenje za njihovu situaciju. Već sada možemo reći da se konverzija uspešno sprovodi, a koliki će biti konačan procenat kredita konvertovanih u evro znaćemo kada istekne Zakonom predviđeni rok", kaže Vladimir Vasić, generalni sekretar Udruženja banaka Srbije.\nUdruženje banaka Srbije proslavilo 98. godišnjicu postojanja


Mektić u Briselu: Problem ilegalnih migracija zahtijeva regionalni i evropski pristup – Fokus.ba\nProblem ilegalnih migracija zahtjeva regionalni pa i zajednički evropski pristup i jedino se na taj način mogu postići očekivani rezultati, rekao je Dragan Mektić, ministar sigurnosti Bosne i Hercegovine koji je učestvovao danas u Briselu na sastanku ministara unutrašnjih poslova zemalja Zapadnog Balkana u organizaciji Vijeća Evropske unije, javlja Anadolu Agency (AA).\nTakođer, napravljen je pregled migrantske situacije u regionu, akcijama koje države samostalno poduzimaju i međusobnoj saradnji. Zaključeno je da jačanje efikasnosti kontrole granica, borbe protiv krijumčarenja ljudi i zajedničko suzbijanje ilegalnih migracija ostaje u vrhu proriteta za EU i zemalja Zapadnog Balkana.\nMinistar Mektić je upoznao komesara Avramopoulosa i prisutne ministre sa izazovima sa kojima se suočava BiH zbog povećanog dolaska migranata od početka godine.\nTakođer, upoznao je prisutne o zaključcima sa nedavno održanog ministarskog sastanka u Sarajevu i budućem djelovanju u suzbijanju ilegalnih migracija i zbrinjavanja osoba kojima je potrebna pomoć i zaštita.\nNa sastanku u Briselu pohvaljene su aktivnosti i mjere koje BiH poduzima u ovoj oblasti.\nMerkel i Macron danas razgovaraju o planovima za budućnost EU


ABA: Čvrsto verujemo da smo doneli pravu odluku\nUprava Jadranske lige saopštila je danas je posle analize kompletne situacije u evropskoj košarci čvrsto ubedjena da je donela pravu odluku da se prikloni takmičenjima Evrlige.\n“Uzimajući u obzir vidjenja situacije svih umešanih, imperativ klubova ABA lige uvek je bila šansa da se plasira u najjače evropsko takmičenje. Vodjeni ovim motivima i interesima daljeg razvoja košarke u regionu, ABA je potpisala ugovor sa ECA, kao priortetnim evropskim takmičenjima”, navodi se u saopštenju lige.\nFiba Evropa suspendovala je u petak 14 reprezentacija sa Evropskog prvenstva, a postoji mogućnost i da se Fiba svet umeša u spor i zabrani učešće na Olimpijskim igrama svim nacionalnim savezima čiji klubovi igraju u takmičenjima ECA.\n“Odluke skupštine ABA ne ugrožavaju slobodu izbora klubovima da učestvuju u drugim evropskim takmičenjima, dok god slede propozicije ABA. Kao i ranije, klubovi ABA će učiniti sve da štite svoje interese i da stvore idealne uslove za razvoj svih košarkaških subjekata u regionu, uzimajući u obzir interese reprezentacija”, navodi se u saopštenju.\nABA je pozvala sve strane da vode istim motivima, ocenivši da “klubovi predstavljaju osnovu košarkaškog razvoja”.


NovaEnergija.net » Viber promenio grupni čet Viber promenio grupni čet – NovaEnergija.net\nIzdvojene poruke omogućavaju administratorima grupnih četova da postave određene poruke na vrh ekrana – kako bi najvažniji sadržaj za učesnike bio stalno i svima dostupan. One se izdvajaju svojom ljubičastom pozadinom i ostaju stalno na vrhu, bez obzira na nastavak razmene poruka unutar četa, što ih čini korisnim za plasman objava, podsetnika i poziva na diskusiju.\nVrlo su efikasno sredstvo za administratore u uspešnom vođenju produktivnih grupnih četova, i omogućavaju učesnicima da izdvoje i sačuvaju posebno važne poruke. Bilo koja poruka unutar četa može se izdvojiti dužim pritiskom na nju – i ostaće izdvojena sve dok administrator ne odluči da je izuzme iz selekcije izdvojenih poruka – ili da je u potpunosti ukloni.\nDodatno unapređenje grupnih četova je opcija da odgovaranja na određene poruke – a da se ne remeti prirodni tok tekućeg razgovora. Dužim pritiskom na bilo koju poruku – a zatim izborom opcije “Odgovori” (“Reply”) poruka koja je označena kao odgovor će stići kome je namenjena, iako je razgovor otišao drugim tokom – a odgovor neće biti vidljiv ostalim učesnicima četa.\nJednom kada je objavna lista sastavljena, može se sačuvati u korisnikov spisak četova – čim prva poruka bude prosleđena primaocima. Primaoci će registrovati poruku unutar svog privatnog četa sa pošiljaocem – kao da je u pitanju poruka koja je poslata samo njima. Ako pošiljalac i primalac već nemaju neki prethodni privatni čet – on će se automatski uspostaviti na ovaj način. Korisnici mogu dati naziv svojim objavnim listama, kao i da dodavati ili uklanjati primaoce iz njih. Samo primaoci koji imaju sačuvan broj pošiljaoca u svom adresaru će moći da primaju poruke poslate kroz objavne liste.\n“Grupni četovi su jedan od ključnih načina komunikacije između ljudi i organizovanja svakodnevnih obaveza i događaja,” izjavio je Ofir Ejal, potpredsednik za razvoj proizvoda na Viberu.\n“Želeli smo da korisnicima Vibera obezbedimo sve što će im olakšati život iz dana u dan. Uz grupne odgovore, izdvojene poruke i objavne liste, naši korisnici mogu još bolje iskoristiti komunikaciju unutar Viber grupa.”\nViber promenio grupni čet was last modified: October 5th, 2017 by Jelena Jovičić\nMarko tagovao sve banke u Srbiji na...


Aktuelno – Page 2 – Amanet\nNa svečanoj sednici koja je održana povodom Dana grada Novog Pazara, Džasinda Arden proglašena je za počasnu građanku Novog Pazara. Iako mlada liderka zadivila je ceo svet svojim stavovima. Mnogim liderima dala je primer šireći toleranciju, razumevanje i poštovanje građanskih prava, istakao je Nihat Biševac, gradonačelnik Novog Pazara. Na obeležavanju Dana grada, povelje grada dodeljene… Read More Premijerka Novog Zelanda počasna građanka Novog Pazara\nNaser Vučelj, Novopazarac koji je poginuo pre 20 godina boreći se na karauli Košare sa ostalim pripadnicima Vojske Jugoslavije. Svi vojnici imali su zajednički cilj, da zaustave napade pripadnika Oslobodilačke vojske Kosova. Kao i prethodnih godina, porodicu Vučelj posetili su predstavnici Vojske Srbije, Naserovi ratni drugovi koji su mu odali počast polažući cveće na njegov… Read More Bošnjak koji je poginuo na Košarama 1990.